Ibis Paris Pere Lachaise Παρίσι\nIbis Paris Pere Lachaise Paris Deutsch Ibis Paris Pere Lachaise Paris Español Italiano Nederlands Português Svenska Dansk Čeština Magyar Polski Ελληνικά 日本語 简体中文 한국어 Русский עברית Türkçe عربي\n80 Rue De La Folie Regnault, Paris, Fr, Παρίσι, Γαλλία\nΤο Ibis Paris Pere Lachaise 3-αστέρων απέχει μόνο 1.7 χλμ από Canal Saint. Το ξενοδοχείο άνοιξε το 1998 και ανακαινίστηκε το 2003.\nΤο ξενοδοχείο βρίσκεται στην κατάλληλη τοποθεσία πολύ κοντά στο σταθμό του μετρό Philippe Auguste. Το Ibis Paris Pere Lachaise βρίσκεται στην περιοχή 11ο διαμ. Δίπλα σε όπερα και μουσεία.\nΑυτό το business ξενοδοχείο αποτελείται από 31 δωμάτια με γραφείο εργασίας, DVD player, τηλέφωνο διεθνών κλήσεων και ιδιωτική τουαλέτα. Τα δωμάτια διαθέτουν ιδιωτικά μπάνια και ντους, σεσουάρ και μεγάλες πετσέτες μπάνιου.\nΟι επισκέπτες του Ibis Paris Pere Lachaise μπορούν να έχουν πλούσιο πρωϊνό. Το Juanchito περιποιείται τους επισκέπτες,προσφέροντας γαλλική κουζίνα και απέχει μόλις 50 μέτρα από το κατάλυμα.\nΟι επισκέπτες μπορούν να χρησιμοποιήσουν 24ωρη ρεσεψιόν, καθαριστήριο και υπηρεσία σιδερώματος, καθώς και ανελκυστήρα και χώρο στάθμευσης.\nIbis Paris Pere Lachaise, Γαλλία\nBest Western Premier Louvre Saint Honore Παρίσι\nBest Western Tour Eiffel Invalides Παρίσι\nΞενοδοχείο Utopia & Spa ****, Κεφαλονιά - kράτηση τώρα;\nΞενοδοχείο Byzantio City **, Τήνος - kράτηση τώρα;\nΞενοδοχείο El Greco ****, Santorini Island - kράτηση τώρα;\nΞενοδοχείο Arsinoe ***, Λεμεσός - kράτηση τώρα;\nΞενοδοχείο ξενοδοχείο παλατίνο ****, Ζάκυνθος - kράτηση τώρα;\nΞενοδοχείο Ibis Styles Nantes Aeroport ***, Rezé - kράτηση τώρα;\nΞενοδοχείο Tropic, L'Estartit - kράτηση τώρα;\nΞενοδοχείο επιπλωμένων διαμερισμάτων Monarque Sultan ****, Μαρμπέλλα - kράτηση τώρα;\nΞενοδοχείο Alpenhotel Ischglerhof ****, Ischgl - kράτηση τώρα;\nBed and Breakfast Le Ziette, Τρέντο - kράτηση τώρα;\nΠανδοχείο Likya Yolu Palas, Kapaklı - kράτηση τώρα;\nΞενοδοχείο Mirage ***, Nesebar - kράτηση τώρα;\nΘέρετρο Monferrato, Cereseto - kράτηση τώρα;\nΒίλα βίλα βικτώρια, Μακρύγιαλος - kράτηση τώρα;\nHostel Thess **, Θεσσαλονίκη - kράτηση τώρα;\nΔιαμέρισμα Tesoro Of Ithaca, Σταυρός - kράτηση τώρα;


Πάτρα: Δίδυμη πρόκριση στο Πανελλήνιο Πρωτάθλημα Στίβου - Pelop.gr\nΠάτρα: Δίδυμη πρόκριση στο Πανελλήνιο Πρωτάθλημα Στίβου\nΗ καλή μέρα από το πρωί φαίνεται λέει η γνωστή ελληνική παροιμία σε πλήρη εφαρμογή σήμερα πρωί της πρώτης ημέρας του πρωταθλήματος ανδρών και γυναικών στο στάδιο της Πάτρας.\nΗ δίδυμη αδερφή της Άννα έτρεχε μετά από λίγα λεπτά στη δεύτερη σειρά των προκριματικών στα 400μ. η οποία τερμάτισε σε 52.49 το οποίο της δίνει το δικαίωμα για να συμμετάσχε3ι στους Πανευρωπαϊκούς τους Άμστερνταμ. Η Ειρήνη σε όλη τη διάρκεια της κούρσας την αδερφή της για να πετύχει τον στόχο της όπως και η Άννα την Ειρήνη και στο τέλος πανηγύριζαν και οι δύο μαζί την επιτυχία τους.\n«Ακόμα δεν το έχω πιστέψει! Το όνειρο γίνεται πραγματικότητα αποδείξαμε (και οι δύο) ότι μπορούσαμε να πετύχουμε το όριο που πλησιάζαμε τόσο καιρό και ελπίζουμε σε ανάλογη συνέχεια». Τρέξαμε στοχευόμενα στο προκριματικό με όλες μας τις δυνάμεις. Ευχαριστούμε από καρδιάς τον προπονητή μας Άρη Βισκαδουράκη και τους χορηγούς μας» δήλωσαν μετά την κούρσα τους οι δίδυμες Ειρήνη και Αννα με ένα… στόμα


Πέφτει η αυλαία σήμερα στο 2ο LG AegeanBall Festival-Τι έγινε το Σάββατο – Aigaio365\nΚυριακή 1 Αυγ. 2021 | 19:23\nAigaio365 > SPORTS > Πέφτει η αυλαία σήμερα στο 2ο LG AegeanBall Festival-Τι έγινε το Σάββατο\nΠέφτει η αυλαία σήμερα στο 2ο LG AegeanBall Festival-Τι έγινε το Σάββατο\nΙούλ 2, 2017, 2:07 ΠΜ\nΑυλαία ρίχνει σήμερα το 2ο LG AegeanBall Festival, που γίνεται στην Σύρο και χθες έφτασε στην κορύφωσή του, λόγω της παρουσίας και της συμμετοχής του οικοδεσπότη Γιώργου Πρίντεζη και άλλων σπουδαίων αθλητών.\nΗ ατμόσφαιρα που δημιουργήθηκε στην Πλατεία Μιαούλη ήταν μαγική και οι μοναδικές μπασκετικές στιγμές που ζήσαμε μπροστά στο επιβλητικό Δημαρχείο της Ερμούπολης, θα μας μείνουν για πάντα χαραγμένες στη μνήμη μας.\nΤο φίλαθλο πνεύμα επικράτησε για ακόμη ένα καλοκαίρι στο κέντρο των Κυκλάδων, το οποίο αποτέλεσε κοιτίδα ευ αγωνίζεσθαι και παράδειγμα προς μίμηση για όλη την υφήλιο.\nΤο φαντασμαγορικό γεγονός παρακολούθησαν χιλιάδες τηλεθεατές σε Ελλάδα, Σερβία, Ισραήλ, Καναδά, Αμερική και Αυστραλία.\nΦυσικά, οι κερκίδες και τα σκαλιά του Δημαρχείου ήταν κατάμεστα αμέσως μετά την παρουσίαση των αστέρων!\nΝτόπιοι και τουρίστες αποθέωσαν τον οικοδεσπότη, Γιώργο Πρίντεζη! Την παράσταση έκλεψαν, επίσης, και οι Πρωταθλητές Ευρώπης Μπόγκνταν Μπογκντάνοβιτς και Κώστας Σλούκας, ο Αμερικανός, Κάιλ Χάινς, καθώς και η αρχηγός της εθνικής γυναικών, Εβίνα Μάλτση.\nΠολύ δυνατό χειροκρότημα απέσπασαν και οι Γιάννης Μπουρούσης, Βαγγέλης Μάντζαρης, Ιωάννης Παπαπέτρου, Παναγιώτης Βασιλόπουλος, Απόλλων Τσόχλας, Ίαν Βουγιούκας, Γιαννούλης Λαρεντζάκης, Δημήτρης Αγραβάνης, Βασίλης Καββαδάς και Βαγγέλης Σακελαρίου.\nΣτο καθαρά αγωνιστικό κομμάτι, πρωτοπόροι του Α’ Ομίλου είναι οι ΟΠΑΠ Syros Crocodile. Δεύτεροι οι LG Syros Warriors και τρίτοι οι COSMOTE PapBrothers.\nΣτον Β’ Όμιλο, πρωτοπόροι είναι οι adidas Maniacs, δεύτερη η Αθλητική Ένωση Πυροσβεστών Ελλάδος και τρίτοι Blue Star Dolphins. Αύριο θα πραγματοποιηθούν τα Knock Out παιχνίδια.\nΟΠΑΠ Syros Crocodiles – Blue Star Dolphins\nLG Syros Warriors – Αθλητική Ένωση Πυροσβεστών Ελλάδος\nCOSMOTE PapBrothers – adidas Maniacs\nΣτα Ημιτελικά θα προκριθούν οι τρεις νικητές, καθώς και ο ηττημένος με την καλύτερη επίθεση.\nLG Syros Warriors 9 – 18 ΟΠΑΠ Syros Crocodiles\nΟΠΑΠ Syros Crocodiles 14 – 13 COSMOTE PapBrothers\nLG Syros Warriors 9 – 5 COSMOTE PapBrothers\nadidas Maniacs 15 – 8 Blue Star Dolphins\nBlue Star Dolphins 11 – 9 ΑΕΠΕ\nadidas Maniacs 9 – 13 ΑΕΠΕ\n2ο LG AegeanBall Festival, ΣΥΡΟΣ\nΠροηγούμενο άρθρο Από την Σύρο και τον Άγιαξ στην Φρανκφούρτη και την Άιντραχτ ο Μαρκ Ντέντα (Βίντεο)\nΕπόμενο άρθροΈφη Αχτσιόγλου: Νέες θέσεις εργασίας για 22.500 ανέργους έως το φθινόπωρο


Τσερνόμπιλ: 34 χρόνια μετά… – MediΑ Oasis\nΤσερνόμπιλ: 34 χρόνια μετά…\n26 Απριλίου 2019 1 Μαΐου 2020 Δημήτρης Τζιαντζής 0 Comment\nTo Τσερνόμπιλ ήταν η μεγαλύτερη πυρηνική καταστροφή μετά τη Χιροσίμα και το Ναγκασάκι. Η Φουκουσίμα ήταν ένα ατύχημα εξίσου μεγάλου μεγέθους, ωστόσο μη συγκρίσιμο σε επίπεδο παρενεργειών και επιπτώσεων. Ο οικολογικός ακτιβισμός που εκδηλώθηκε στη συνέχεια έδωσε τη θέση του στον οικο-εθνικισμό που αποτέλεσε την αφορμή για τη διάλυση της ΕΣΣΔ.\nΣτις 26 Απριλίου συμπληρώνονται 33 χρόνια από τον πυρηνικό εφιάλτη του Τσερνόμπιλ, του χειρότερου πυρηνικού ατυχήματος στην ιστορία της ανθρωπότητας. Στο παρόν αφιέρωμα, λόγω περιορισμένου χώρου, θα επικεντρωθούμε στο πολιτικό υπόβαθρο των τραγικών γεγονότων που οδήγησαν στον εφιάλτη, με στοιχεία και από αποχαρακτηρισμένα αρχεία της πρώην ΕΣΣΔ.\nΣτις 25 Φεβρουαρίου 1986, δύο μήνες πριν την έκρηξη, ξεκίνησε το 27ο Συνέδριο του ΚΚΣΕ, το πρώτο με τον 54χρονο τότε Μιχαήλ Γκορμπατσόφ στο τιμόνι του κόμματος, με κύριο στόχο την αντιστροφή της πορείας οικονομικής επιβράδυνσης της ΕΣΣΔ.\nΣτο συνέδριο αυτό ο Γκορμπατσόφ μίλησε για πρώτη φορά για την ανάγκη διαφάνειας (γκλάσνοστ) και αναδιάρθρωσης (περεστρόικα) της οικονομίας, ωστόσο η λέξη-κλειδί του συνεδρίου ήταν «επιτάχυνση». Σύμφωνα με την επίσημη γραμμή, η κρίση δεν ήταν δομική και οι ελλείψεις και οι καθυστερήσεις που παρατηρούνταν σε αγαθά και υπηρεσίες ήταν πρόσκαιρο φαινόμενο.\nΓενική εκτίμηση ανάμεσα στους συνέδρους ήταν πως αυτό που είχε ανάγκη η οικονομία ήταν μια ώθηση μέσα από την «επιστημονική και τεχνολογική πρόοδο». Αυτό που καμία πτέρυγα του κόμματος δεν αμφισβητούσε ήταν το «θαύμα της πυρηνικής ενέργειας» που θα αποτελούσε και την αιχμή της «επιτάχυνσης της οικονομίας». Αυτό επιβεβαίωσε στην μαραθώνια ομιλία του και ο Γκορμπατσόφ, που αναφέρθηκε στους «υποκειμενικούς και αντικειμενικούς» λόγους που η κομματική –και κρατική-–δραστηριότητα ήταν πίσω από τις απαιτήσεις. Τέτοιοι λόγοι ήταν η έλλειψη κινήτρων, η γραφειοκρατία κλπ. Εντούτοις, σύμφωνα με τις προβλέψεις των σοβιετικών οικονομολόγων, με ατμομηχανή τη στροφή στην πυρηνική ενέργεια η οικονομική παραγωγή σε λίγα χρόνια θα μπορούσε να διπλασιαστεί.\nΟι τέσσερις πυρηνικοί αντιδραστήρες του Τσερνόμπιλ είχαν ξεπεράσει τους προβλεπόμενους στόχους σε παραγωγή ηλεκτρικής ενέργειας, άλλοι δύο βρίσκονταν υπό κατασκευή, ενώ στο μεσοπρόθεσμο σχεδιασμό ήταν η δημιουργία τεσσάρων επιπλέον αντιδραστήρων στην άλλη πλευρά του ποταμού Πρίπιατ (θα έφταναν συνολικά τους 10). Κανείς ωστόσο δεν περίμενε τι θα ακολουθούσε. Η «διαφάνεια» και η πορεία «εκδημοκρατισμού» της περιόδου σήμαινε ότι τα στελέχη μπορούσαν να εκφράσουν τις διαφωνίες τους χωρίς το φόβο να φυλακιστούν. Ωστόσο η λογοκρισία ήταν ακόμα έντονη. Π.χ ο διευθυντής του πυρηνικού προγράμματος, σε συνέντευξη του σε κρατική εφημερίδα, είχε επιστήσει την προσοχή στο ζήτημα της ασφάλειας και οι σχετικές αναφορές κόπηκαν. Το πρόβλημα (που οι υπεύθυνοι γνώριζαν) ήταν ότι η Σοβιετική Ένωση είχε επιλέξει να χρησιμοποιήσει την τεχνολογία RBMK στους αντιδραστήρες. Με αυτό τον τρόπο οι αντιδραστήρες παρήγαν περισσότερη ενέργεια με μικρότερο κόστος, ωστόσο ήταν λιγότερο ασφαλείς από τους δυτικούς και δεν είχαν πρόσθετη θωράκιση για περίπτωση ατυχήματος. Ο σχεδιαστής τους επέμενε ότι ήταν τόσο ασφαλείς ώστε «μπορούσες να τους εγκαταστήσεις στην Κόκκινη Πλατεία» ή «κάτω από την κλίνη νεόνυμφων».\nΕξαιτίας της καταστροφής, η πυρηνική ενέργεια δεν επιτάχυνε την οικονομική ανάπτυξη αλλά το τέλος της ΕΣΣΔ.\nΌμως στις δοκιμές είχε παρατηρηθεί μια τεράστια σχεδιαστική αδυναμία. Σε συνθήκες λειτουργίας χαμηλής ενέργειας ο αντιδραστήρας γινόταν απρόβλεπτος. Όπως είχε ειπωθεί χαρακτηριστικά: «Είναι σαν να οδηγείς ένα αυτοκίνητο που να τρέχει με 60 χιλιόμετρα την ώρα. Όταν αφήνεις το γκάζι το αυτοκίνητο αντί να μειώσει ταχύτητα, ανεβαίνει στα 120 χιλιόμετρα και στη συνέχεια φτάνει τα 300!». Αυτό δεν το έλαβαν υπόψη οι υπεύθυνοι βάρδιας του αντιδραστήρα του Τσερνόμπιλ τη μοιραία βραδιά της 26ης Απριλίου του 1986, όταν πραγματοποίησαν μια σειρά προγραμματισμένων ελέγχων και δοκιμών. Στο πλαίσιο της δοκιμής αυτής, οι τεχνικοί έκαναν εγκληματικά λάθη, έκλεισαν τα αυτόματα συστήματα ρύθμισης της ισχύος της τέταρτης μονάδας του σταθμού, καθώς και τα συστήματα ασφαλείας, αφήνοντας τον αντιδραστήρα να λειτουργεί με το 7% της ισχύος του. Στη 1:23 το πρωί, η αλυσιδωτή αντίδραση στον τέταρτο αντιδραστήρα προκάλεσε διαδοχικές εκρήξεις, που τίναξαν στον αέρα το ατσάλινο περίβλημα του αντιδραστήρα, βάρους χιλίων τόνων. Τεράστιες ποσότητες ραδιενεργού υλικού σκορπίστηκε στον αέρα, μέσω του οποίου μεταφέρθηκε στις γύρω περιοχές με ταχείς ρυθμούς. Η οροφή του αντιδραστήρα είχε πιάσει φωτιά, ένας τεχνικός εξαϋλώθηκε από την έκρηξη και οι υπόλοιποι τα είχαν χαμένα βλέποντας τη θερμοκρασία να ανεβαίνει επικίνδυνα. Μέσα σε σύντομο διάστημα, από τη ραδιενέργεια και από εγκαύματα λόγω της υψηλής θερμοκρασίας, πέθαναν 28 πυροσβέστες που έσπευσαν στο χώρο του ατυχήματος και άλλοι 19 τα επόμενα χρόνια.\nΟι πρώτες αναφορές έκαναν λόγο για «έκρηξη του συστήματος ύδρευσης». Κανείς δεν ήθελε να πιστέψει πως εξερράγη ο ίδιος ο αντιδραστήρας. Με το ραδιενεργό ιώδιο να μεταφέρεται στη διπλανή πόλη του Πρίπιατ (50.000 κατοίκων, τεχνικών του σταθμού, εργατών και συγγενών τους), η αντίδραση των υπευθύνων ήταν εξαιρετικά αργή. Η πρώτη κίνηση της Μόσχας ήταν να επιβάλει επικοινωνιακό αποκλεισμό του Πρίπιατ ώστε να μη μεταδοθούν πληροφορίες προς και από το Πρίπιατ σχετικά με το ατύχημα. Η προσπάθεια συγκάλυψης της καταστροφής αποδείχτηκε αποτελεσματική στο πρώτο μεγάλο πυρηνικό ατύχημα στο Κιστίμ της ΕΣΣΔ το 1957, ωστόσο αυτή τη φορά ο όλεθρος δεν μπορούσε να κουκουλωθεί. Η ραδιενέργεια γρήγορα έφτασε στη Σουηδία και στη συνέχεια σε ολόκληρη την Ευρώπη. Χρειάστηκε η παρέμβαση της σουηδικής κυβέρνησης για να παραδεχτεί η ΕΣΣΔ ότι συνέβη ένα «περιορισμένης έκτασης ατύχημα». Η αντίδραση του κρατικού μηχανισμού εξαιτίας και της γραφειοκρατίας δεν ήταν άμεση. Δεν δόθηκαν οδηγίες στους κατοίκους τι να προσέξουν ενώ η εκκένωση των γειτονικών περιοχών έγινε με δραματικά αργά ρυθμούς. Αποκορύφωμα αυτής της στάσης ήταν η απόφαση της ΕΣΣΔ να πραγματοποιηθεί πέντε μέρες μετά το ατύχημα παρέλαση στους δρόμους του Κιέβου για την 1η Μάη με τα επίπεδα ραδιενέργειας να χτυπάνε κόκκινο. Ο κρατικός μηχανισμός άργησε να πάρει μπροστά, ωστόσο στη συνέχεια η προσπάθεια περιορισμού των επιπτώσεων αποτέλεσε τη μεγαλύτερη μάχη της ΕΣΣΔ μετά το Β’ Παγκόσμιο. Πάνω από 600.000 άνθρωποι κινητοποιήθηκαν και εργάστηκαν τους επόμενους μήνες, άλλοι με άγνοια κινδύνου, άλλοι με ανταλλάγματα (με παροχή ιδιωτικών κινήτρων) και άλλοι από αγνό κομματικό πατριωτισμό για την αποφυγή δεύτερης μεγάλης έκρηξης και τη μείωση των επιπέδων ραδιενέργειας. Η κινητοποίηση μπορεί να συγκριθεί μόνο με επιστράτευση πολεμικής περιόδου με τη διαφορά ότι στην περίπτωση του Τσερνόμπιλ ο αντίπαλος ήταν αόρατος. Ωστόσο σε πολιτικό επίπεδο η ΕΣΣΔ και ο Γκορμπατσόφ είχαν ήδη χάσει τη μάχη. Οι κάτοικοι των περιοχών που επλήγησαν περισσότερο από τη ραδιενέργεια ζητούν κλείσιμο των πυρηνικών εργοστασίων και στη συνέχεια ανεξαρτησία κατηγορώντας τη Μόσχα ότι δεν είπε την αλήθεια για το μέγεθος του κινδύνου.\nΜια συντμημένη εκδοχή του κειμένου δημοσιεύτηκε στην εφημερίδα Πριν\nΣτις 6 Μαϊου, το τηλεοπτικό δίκτυο HBO (του GoT) προβάλλει τη μίνι σειρά Chernobyl,βασισμένη σε αληθινά γεγονότα…\n1η Μάη 1986: H μαύρη παρέλαση στο Κίεβο κάτω από τον πυρηνικό ουρανό\n← #SaveYourInternet: Όχι στα ψηφιακά διόδια της εικονικής αυτοκρατορίας\nTo καλοκαίρι έρχεται, το Game of Thrones φεύγει… →


Ραδιοφωνικό τοπίο στο ΝΟΜΟ ΚΟΖΑΝΗΣ - page 3 - Αναλογική λήψη - Ραδιόφωνο - SATLEO FORUM\nΙούλιος 14, 2020, 10:07:28 πμ\nΑποστολέας Θέμα: Ραδιοφωνικό τοπίο στο ΝΟΜΟ ΚΟΖΑΝΗΣ (Αναγνώστηκε 15264 φορές)\n« Απάντηση #60: Σεπτέμβριος 01, 2013, 02:05:37 μμ »\nΑν δεν κάνω λάθος υπάρχει κάποιος Κλικ fm στους 98.5. Τι να απέγινε άραγε, έκλεισε?\n« Απάντηση #61: Σεπτέμβριος 01, 2013, 02:37:15 μμ »\nKαλησπερα Χρηστο. Ναι ο κλικ εχει κλεισει εδω και 2 χρονια και δεν ξερουμε ακομα τον λογο. Παντως νομιζω εκλεισε και ο power 92.6. Πριν κανα μηνα που πηγα για δουλεια κοζανη ηταν κλειστος, και δεν εβγαινε καθολου στην Φλωρινα, οποτε μαλλον μας αποχαιρετησε και αυτος..\n« Απάντηση #62: Σεπτέμβριος 01, 2013, 02:42:30 μμ »\nΚρίμα για τον κλικ fm 98.5.\nΠερίεργο για τον Power fm 92.6. Στο internet πάντως παίζει κανονικά Οι παραπομπές δεν είναι διαθέσιμες στους επισκέπτες. Εγγραφείτε ή Συνδεθείτε\n« Απάντηση #63: Σεπτέμβριος 01, 2013, 02:44:35 μμ »\nΔεν ειμαι σιγουρος για τον 92.6 μπορει να εχει επανελθει. Παντως το facebook του εχει να ανανεωθει εδω και περιπου 1 μηνα\nΟ 98.5 οντως ειχε ωραια τραγουδια ,ελληνικα και ξενα\n« Απάντηση #64: Σεπτέμβριος 06, 2013, 11:45:16 μμ »\nΣυχνότητες μπορει να υπάρχουν,πουλάει κανεις την άδεια του;\n« Απάντηση #65: Σεπτέμβριος 06, 2013, 11:58:18 μμ »\nδωσαν αδειες στην κοζανη;\n« Απάντηση #66: Σεπτέμβριος 07, 2013, 11:05:25 πμ »\nΓιατί ολα αυτα τα χρονια δεν είχαν βεβαίωση νομιμου λειτουργίας;\n« Απάντηση #67: Σεπτέμβριος 07, 2013, 11:06:38 πμ »\nΗ βεβαίωση νομίμου λειτουργίας δεν είναι άδεια.\n« Απάντηση #68: Σεπτέμβριος 07, 2013, 11:27:41 πμ »\nΨωφατε για παρεξήγηση ρε 'σεις,μπορει να μην ειναι αλλα δεν θεώρησε πειρατης,άντε να το πω και ετσι και επειδη εκτος απο Αθήνα δεν εχει κανεις άδεια.......ολοι ειμαστε παράνομη;\n« Απάντηση #69: Σεπτέμβριος 07, 2013, 11:39:01 πμ »\nθεοφιλε δεν το εγραψα ουτε για να ξυσω πληγες και φυσικα ουτε να πειραξω κανενα μας προσωπικα\nαπλα σαν σχολιο-παρατηρηση απ αυτα που ολοι ξερουμε την απαντηση και τα αφηνουμε οπως ειναι... (και ασχολιαστα κιολας).και τονιζω με καμια ταση ειρωνιας-κοροιδιας.\n« Απάντηση #70: Σεπτέμβριος 07, 2013, 12:59:07 μμ »\nΝαι, αλλά χαλαρώστε λίγο!\n« Απάντηση #71: Σεπτέμβριος 08, 2013, 06:29:30 μμ »\nΣτους 100 ποιος παιζει;\n« Απάντηση #72: Σεπτέμβριος 08, 2013, 10:06:48 μμ »\nκανεις. καποιον πειρατη θα επιασες\n« Απάντηση #73: Νοέμβριος 05, 2013, 06:46:00 μμ »\nΜετά από καταγγελία της πολιτικής αεροπορίας, η Οι παραπομπές δεν είναι διαθέσιμες στους επισκέπτες. Εγγραφείτε ή Συνδεθείτε\n« Απάντηση #74: Νοέμβριος 05, 2013, 07:26:56 μμ »\nAυτος ο σταθμος δεν υπαρχει καν! Δεν υπαρχει κανεις στη συχνοτητα 106.7 στην Κοζανη συν οτι υπαρχει και ο Μελι στους 106.6! Μηπως τα μπερδεψαν και ειναι απο αλλη πολη?\n« Απάντηση #75: Νοέμβριος 05, 2013, 11:28:36 μμ »\nΟ Μέλι δεν είχε πάει 92 από τους 106?\n« Απάντηση #76: Νοέμβριος 06, 2013, 09:18:06 πμ »\nΝαι, και τωρα πηγε 106.6\n« Απάντηση #77: Νοέμβριος 06, 2013, 04:00:56 μμ »\n106.9 λέει ότι έπαιζε ο σταθμός που κλείσανε\n« Απάντηση #78: Νοέμβριος 06, 2013, 04:38:17 μμ »\nΟυτε εκει υπηρχε σταθμος..\n« Απάντηση #79: Νοέμβριος 06, 2013, 11:41:29 μμ »\nΔεν είναι πρώτη φορά που η "σοβαρή" και "ανεξάρτητη" ΕΕΤΤ έχει βγάλει δελτίο τύπου για το κλείσιμο ανύπαρκτου σταθμού. Εδώ και τους υπαρκτούς σταθμούς μου κλείνει και που καμαρώνει στα δελτία τύπου της ότι τους μάζεψε, ανοίγουν μετά από μερικές μέρες...\n« Απάντηση #80: Νοέμβριος 07, 2013, 09:30:39 πμ »\nMια χαρά κάνει την δουλειά της η ΕΕΤΤ και μπράβο της !\nΤο ΕΣΡ με τους γραφειοκράτες της συμφοράς που ελέγχουν τα πάντα "μέσα απο 4 τοίχους" δεν έχει λόγω ύπαρξης .\nΚανονικά το ΕΣΡ πρέπει να κλείσει και ολες οι αρμοδιότητητες του ΕΣΡ να περάσουν στην ΕΕΤΤ ωστε να εκλείψουν και οι μεταξύ τους ασυννενοησίες\n« Απάντηση #81: Νοέμβριος 07, 2013, 09:59:40 πμ »\nΝαι, το είδα. Κάνει "ντου" στον Υμηττό λες και πάει βόλτα στην εξοχή, και μετά κοκορεύεται ότι τους έκλεισε, ενώ εκπέμπουν και πάλι κανονικά. Σε αυτό με το ΕΣΡ, διαφωνώ. Η ΕΕΤΤ ασχολείται μόνο με το φάσμα των συχνοτήτων. Αν φορτωθεί και τις άδειες, τις ΒΝΛ και την επίβλεψη του περιεχομένου του προγράμματος των σταθμών, τότε καήκαμε. ΣΥΝΕΡΓΑΣΙΑ θέλει το πράγμα. Το ΕΣΡ για το περιεχόμενο και η ΕΕΤΤ για τα τεχνικά, με τους ανάλογους αρμόδιους που θα γνωρίζουν τους κάθε τομείς, και όχι άσχετους. Με το πρώτο, να μοιράζει τις ανάλογες ποινές.\n« Απάντηση #82: Νοέμβριος 07, 2013, 12:20:56 μμ »\nΜα αυτό ακριβώς είναι το πρόβλημα του Ελληνικού Δημοσίου τομέα χρόνια τώρα george.\nΔεν υπάρχει συνεργασία μεταξύ υπηρεσιών του ίδιου υπουργείου.\nΕΕΤΤ και ΕΣΡ πρέπει να συγχωνευτούν στα ίδια γραφεία στο ίδιο κτηριο και με ενισχυμένο προσωπικό και εξοπλισμό να κάνουν αυτό που πρέπει.\n« Απάντηση #83: Νοέμβριος 16, 2013, 04:41:21 πμ »\nΑν δεν προτείνετε να μεταφέρουν τα γραφεία τους στην Κοζάνη πάντως είμαστε εκτός θέματος.\nΤελευταίο ενεργό: Χθες στις 10:22:21 μμ\n« Απάντηση #84: Δεκέμβριος 24, 2013, 09:43:39 μμ »\nΠαιδιά πάντως να ξέρετε πως το κακό εδώ στην περιοχή είναι ότι μπορεί ένα ραδιόφωνο να βρίσκεται στην Πτολ/δα αλλά να εκπέμπει από Μεταξά όπως π.χ. ο Ρυθμός 104,4. και να φαίνεται εικονικά ότι βρίσκεται στην Κοζάνη ή κάτι αντίστοιχο με τον Μελωδία 102,4 που έχει σαν κύριο Κ.Ε την Κοζάνη (Μεταξάς) και όποτε του καπνίσει ανοιγοκλείνει τον πομπό του στο Κ.Ε της Κλεισούρας. Οι παλαιότεροι θα θυμούνται ότι πριν μια 5-7 χρόνια ο Μελωδία είχε 3 συχνότητες\n(102,4 Κοζάνη 104,8 - Πτολ/δα και αν δεν κάνω λάθος 94,2 - Καστοριά'με επιφύλαξη' ).\nΚάποια στιγμή θα κάνω μια ανασκόπηση για να σας πω τι γίνεται. Πάντως στην Πτολ/δα ο μόνος που προχωράει λίγο μπροστά είναι μόνο ο Sky 99,7. (Οι άλλοι κοιμούνται....) ενώ στην Κοζάνη κάτι πάει να κάνει ο Fresh 92,9. (Απο θέμα τεχνικό κ περιεχομένου ο Sky και από τεχνικό θέμα ο Fresh).\n« Απάντηση #85: Φεβρουάριος 09, 2014, 10:56:11 πμ »\nΑυτή τη στιγμή εκπέμπει ο Forever 91,4 στην Πτολεμαΐδα. Παίζει ροκ ξένη μουσική. Μπορώ να πω ότι σε σχέση με τους υπόλοιπους ακούγετε πολύ καλά. Δυστυχώς δεν έχει RDS. Ξέρει κάποιος αν ήρθε για να μείνει ή απλά είναι περιστασιακή η εκπομπή του ;\nΝα σημειώσουμε πως δεν υπάρχει ανάλογο ραδιόφωνο στην περιοχή...\n« Απάντηση #86: Φεβρουάριος 09, 2014, 12:44:31 μμ »\nΠοσο καιρο παιζει? Αναμεταδιδει κανεναν η εχει προγραμμα μονος του? Εκφωνητε εχει?\n« Απάντηση #87: Φεβρουάριος 09, 2014, 12:53:07 μμ »\nΤώρα που μιλάμε σταμάτησε η εκπομπή του ...\nΤον έχω πετύχει αρκετές φορές κυρίως πρωινά Κυριακής...\nΈχει playlist στο στυλ Rainbow Θεσσαλονίκης και του πρώην Heart fm 93,1. Έχει σήματα σαν να εκπέμπει κανονικά ο σταθμός. Με σχετικά καλό ήχο ακόμα και από κάποιους που εκπέμπουν συνέχεια όπως π.χ. Δημοτικό Ραδιόφωνο 94,5 , Ηχόραμα 93,3....\nΜακάρι να εκπέμψει συνέχεια κάποια στιγμή....\n« Απάντηση #88: Φεβρουάριος 09, 2014, 01:21:26 μμ »\nΜακαρι να γινει μονιμος και νομιμος !\n« Απάντηση #89: Φεβρουάριος 09, 2014, 01:33:42 μμ »\nΓιατί η περιοχή μας είναι άθλια από θέμα ραδιοφώνου....\nΑν τον ξανά-πετύχω θα σας γράψω ένα απόσπασμα.....


Ψηλορείτης: 04/01/2016 - 05/01/2016\nΑΝΩΓΕΙΑ - ΥΑΚΙΝΘΟΣ- ΖΩΜΙΝΘΟΣ\nO Ορειβατικός Σύλλογος Αγίου Νικολάου στις 17-4-2016 με οδηγό τον γράφοντα, ενώ ο ήλιος βρίσκονταν μια κονταριά πάνω από την ανατολή, ανηφορίσαμε από τη θέση «Πάνω Αμπέλια» (υψ800μ) των Ανωγείων με προορισμό τον Άγιο Υάκινθο, τη Ζώμινθο και επιστροφή από τη θέση Μεγάλα Πλάγια.\nΗ πορεία γίνονταν άλλοτε σε δασικό δρόμο και άλλοτε πάνω στο Ε4, που συμπίπτει με το μινωικό μονοπάτι προς τον Υάκινθο. Μας συντρόφευαν τα πρόβατα και τα πουλιά που κελαηδούσαν τον ερχομό της άνοιξης. Τα δέντρα είχαν φορέσει την ανοιξιάτικη φορεσιά τους, οι πρίνοι ήταν στολισμένοι με αροδαμό, η φύση γενικά ήταν καταπράσινη και ανανεωμένη. Η θερμοκρασία ήταν πάνω από τα κανονικά επίπεδα σε σχέση με την εποχή.\nΣτη θέση «Βρουλίδια» απλώνεται το δεύτερο σε μέγεθος πρινόδασος του Ψηλορείτη σε όλο του το μεγαλείο. Στην ανατολική πλευρά του δάσους στη θέση «Κάρχος» συναντά ο ορειβάτης μια πηγή με πέτρινη δεξαμενή, η οποία αναφέρεται ως «Κάρχια» από τη μινωική εποχή.\nΎστερα από δυο ώρες ευχάριστης πορείας φθάσαμε στη θέση Φούρνους(υψ1200μ), όπου σε μια μαγευτική γωνιά της περιοχής Ανωγείων βρίσκεται το πέτρινο εκκλησάκι του Αγίου Υάκινθου. Η ιδέα και πρωτοβουλία της ανέγερσης του ναΐσκου το 1998 στα βουνά του Ψηλορείτη, ανήκει στον Λουδοβίκο των Ανωγείων.\nΗ κατασκευή του ναού είναι υστερομινωικής αρχιτεκτονικής, συνδέεται με τους θολωτούς τάφους, όπως και τα μητάτα - καταλύματα των βοσκών. Η λέξη μητάτο προέρχεται από τη λατινική λέξη METATUM, που σημαίνει στρατιωτικό κατάλυμα. Ανεγέρθηκε υπό την επίβλεψη του αρχιτέκτονα Σταύρου Βιδάλη.\nΤην Ζώμινθο (υψ1187μ) που επισκεφθήκαμε, αποκαλεί ο μακαρίτης αρχαιολόγος Γιάννης Σακελλαράκης, «ΤΟ ΜΙΚΡΟ ΠΑΛΑΤΙ ΤΟΥ ΒΟΥΝΟΥ». Βρίσκεται στο σταυροδρόμι των δρόμων από την Κνωσό και την Αξό που οδηγούσαν προς το λατρευτικό κέντρο του Ιδαίου Άντρου στο οροπέδιο της Νίδας.\nΟι μέχρι σήμερα ανασκαφές ανέδειξαν ένα κεντρικό κτίριο 1600 τμ. που ήταν τουλάχιστο διώροφο. Στο δυτικό τμήμα υπήρχε βιοτεχνία με εργαστήριο κεραμικής και βρέθηκε κεραμικός τροχός. Άλλα ευρήματα, που μας έρχονται από το Μινωική Εποχή είναι ένας μικρός τελετουργικός βωμός με Γραμμική Α΄, τοιχογραφίες, θυσιαστήριο με χάλκινο θυμιατήρι, κύπελλα κοινωνίας, κοσμήματα, δυο χάλκινους πέλεκυς κλπ. ( Πηγές: Βιβλίο «Το ΙΔΑΙΟ ΑΝΤΡΟ» Γ. Σακελλαράκη- Έφη Σαπουνά-Σακελλαράκη ΑΘΗΝΑ 2011).\nΗ περιοχή της Ζώμινθου κατοικήθηκε πριν από 4.000 χρόνια. Το κτίριο κτίστηκε στα Προανακτορικά χρόνια (2100-1900 πΧ), με τον σεισμό του 1700 π Χ προκλήθηκαν μεγάλες καταστροφές και εγκαταλείφθηκε. Επέστρεψαν όμως μετά από 30-50 χρόνια, όπως δείχνουν τα ευρήματα και το ξανάχτισαν. Μερικούς αιώνες αργότερα νέος σεισμός επέφερε μεγαλύτερες καταστροφές και εγκαταλείφθηκε οριστικά. Ήταν ένα μεγάλο διοικητικό, πολιτικό και θρησκευτικό Ιερατείο του Ιδαίου Άντρου, δήλωσε η Έφη Σαπουνά- Σακελλαράκη. (Πηγές ΒΗΜΑ 12-8-2013).\nΣτον αρχαιολογικό χώρο βρίσκεται ριζωμένη μια τρικοκιά της οικογένειας (κράταιγος), είναι αιωνόβια και κρίθηκε ως Διατηρητέο Μνημείο της Φύσης.\nΔίπλα από τον αρχαιολογικό χώρο βρίσκεται το «βενετσιάνικο τυροκομείο», το πρώτο υδραγωγείο των Ανωγείων και το πέτρινο εκκλησάκι της Αγίας Μαρίνας. Στη Ζώμινθο διαδραματίζεται γύρω στο 1300 μΧ ο «ΜΥΘΟΣ ΤΩΝ ΜΑΝΟΥΡΑΔΩΝ» μπορείτε να ενημερωθείτε στον σύνδεσμο http://mires46.blogspot.gr/search?updated-min\nΠραγματοποιήσαμε κάτω από το άγρυπνο βλέμμα του Δία μια κυκλική πορεία μήκους 15,8 χιλιομέτρων, με ήπιες υψομετρικές διαφορές και μας πήρε συνολικά 5,5 ώρες ευχάριστης πορείας.-\nΣτου Κολετσού τον πρίνο\nΕνημέρωση για τον Υάκινθο\nΞεκούραση στου Κολετσού τον πρίνο\nΑπό την ανάβαση\nΣτη θέση Χαρματούσα\nΣτο δάσος των Βρουλιδιών\nΣτην πηγή Κάρχος\nΣτο μικρό οροπέδιο Πέτσες\nΜε φόντο τον Ψηλορείτη\nΣτου Γαϊτάνη το Λάκκο\nΗ Τρικοκιά που έχει ανακηρυχτεί Μνημείο της Φύσης\nΗ Αρετούσα στον Υάκινθο\nΗ Αγία Μαρίνα στη Ζώμινθο\nΑναρτήθηκε από Μανόλης Δακανάλης στις 12:28 μ.μ. Δεν υπάρχουν σχόλια:


15:30 - 20 Νοε 2019 | Πολιτική\nΜε ανακοίνωσή του το υπουργείο Προστασίας του Πολίτη απαντά στις αιτιάσεις του ΣΥΡΙΖΑ περί «ακραίας καταστολής», επισημαίνοντας τις «πρόσφατες επιτυχίες» της ΕΛΑΣ, ενώ κατηγορεί το κόμμα της αξιωματικής αντιπολίτευσης για «πολιτική κάλυψη».\n«Ο ΣΥΡΙΖΑ βγάζει ανακοινώσεις περί αναβίωσης «σκοτεινών εποχών», «ακραίας καταστολής», «κατάλυσης του κράτους δικαίου». Προσπαθεί να κρυφτεί, να ξεχαστούν τα έργα του, κάνοντας θόρυβο. Χάνοντας, ως συνήθως, το μέτρο και κυρίως, αντιστρέφοντας την πραγματικότητα.\n- στην αντιμετώπιση της τρομοκρατίας,\n- ο αμείλικτος πόλεμος που ξεκίνησε γειτονιά-γειτονιά στην Αθήνα για τις κλοπές, διαρρήξεις που έχουν ρημάξει τα σπιτικά.\nΗ Αθήνα δεν κάηκε. Οι τρομοκράτες συλλαμβάνονται. Η εποχή της ανοχής της βίας τέλειωσε. Η εποχή της ανασφάλειας θα τελειώσει. Και στα Εξάρχεια, δυστυχώς ακόμη, μέχρι το άβατο να γίνει γειτονιά, τα ΜΑΤ θα υπάρχουν, η αστυνομία θα περιπολεί, και με πολιτικά και με συμβατικές πινακίδες. Η αστυνομία έχει αποστολή και νομιμότητα. Οι μολότοφ, οι πέτρες στις ταράτσες και οι παράνομες καταλήψεις ούτε νομιμότητα έχουν, ούτε πολιτική κάλυψη θα έπρεπε να έχουν από δημοκρατικό κόμμα».


Το «Άξιον Εστί» με λαϊκό τραγουδιστή τον Παντελή Θαλασσινό - comentaristas\nHome » ΠΟΛΙΤΙΣΜΟΣ » TOP » Το «Άξιον Εστί» με λαϊκό τραγουδιστή τον Παντελή Θαλασσινό\nΤο «Άξιον Εστί» με λαϊκό τραγουδιστή τον Παντελή Θαλασσινό\nΤη Δευτέρα 26 Αυγούστου 2019 το «Άξιον Εστί» παρουσιάστηκε στο κατάμεστο ανοιχτό θέατρο Κρύας Λιβαδειάς. Την συναυλία συνδιοργάνωσε η Μικτή Χορωδία Λιβαδειάς «Έρκυνα» μαζί με την Περιφερειακή Ενότητα Βοιωτίας και τον Δήμο Λεβαδέων. Την καλλιτεχνική και μουσική διεύθυνση είχε ο Todor Kabakchiev. Λαϊκός τραγουδιστής ήταν ο Παντελής Θαλασσινός, ψάλτης ο Βασίλης Δήμας -Τσιριγώτης και αφηγητής ο Σεμπάστιαν Τσιφής. Συμμετείχαν η Μικτή Χορωδία Λιβαδειάς «Έρκυνα», η Συμφωνική Ορχήστρα Καμεράτα «Έρκυνα» και η Λαϊκή Ορχήστρα «Έρκυνα».\nΤο μουσικό έργο «Άξιον Εστί» σε μουσική Μίκη Θεοδωράκη πάνω στην ποίηση του Οδυσσέα Ελύτη από το 1964 που κυκλοφόρησε αποτελεί κάθε φορά που παρουσιάζεται από μόνο του ένα σημαντικό μουσικό γεγονός. Πολλοί καλλιτέχνες θέλησαν και θέλουν ν΄ αναμετρηθούν με αυτό το υψηλού επιπέδου έργο που σφράγισε την ελληνική μουσική.\nΗ Μικτή Χορωδία Λιβαδειάς με τον μαέστρο της Todor Kabakchiev εδώ και χρόνια ξαφνιάζει το κοινό ευχάριστα με τις εμφανίσεις της. Αυτή τη φορά είχε να αναμετρηθεί μ’ ένα σπουδαίο κι απαιτητικό έργο και τα πήγε περίφημα!\nΒέβαια, η μεγάλη έκπληξη ήταν η συμμετοχή του Παντελή Θαλασσινού στη θέση του λαϊκού τραγουδιστή. Μια θέση που σφράγισε με τις ερμηνείες του ο Γρηγόρης Μπιθικώτσης που ήταν και ο πρώτος διδάξας. Ο Θαλασσινός ερμήνευσε τα τραγούδια με περίσσιο σεβασμό και με αξιοπρέπεια. Οι ερμηνείες του ήταν λιτές όπως άλλωστε άρμοζαν στο έργο και στο τέλος καταχειροκροτήθηκε από το ασφυκτικά γεμάτο θέατρο επιβραβεύοντας τον ίδιο αλλά και όλους τους συντελεστές.\nΗ συναυλία αυτή , σίγουρα, θα είναι από αυτές που θα θυμόμαστε για πολλά χρόνια. Στην αρχή της συναυλίας διαβάστηκε η παρακάτω χαιρετιστήρια επιστολή του Μίκη Θεοδωράκη :\nΧαιρετίζω την πρωτοβουλία σας να παρουσιάσετε ένα τόσο πολύπλοκο έργο. Πιστεύω ότι με την βοήθεια του φίλου Τεοντόρ Καμπακτσίεφ και τον δικό σας ενθουσιασμό, το «Άξιον Εστί» θα έχει μια απολύτως άξια ερμηνεία. Σε όλους τους μουσικούς, χορωδούς, ερμηνευτές, σε όλους γενικά τους συντελεστές της\nσημερινής συναυλίας, σε όσους βοήθησαν στην πραγματοποίησή της και σε όλους εσάς που μας τιμάτε με την παρουσία σας, στέλνω θερμές ευχαριστίες και χαιρετισμούς.\nΚείμενο, φώτο, βίντεο : Κώστας Πατσαλής\nΤο «Άξιον Εστί» με λαϊκό τραγουδιστή τον Παντελή Θ...


Νέα δραματική σειρά στον Alpha με δημοφιλείς ηθοποιούς | videogr.gr\nΝέα δραματική σειρά στον Alpha με δημοφιλείς ηθοποιούς\nΗ σεναριογράφος Μαρία Γεωργιάδου ετοιμάζει μια νέα δραματική καθημερινή σειρά για τον Alpha με τίτλο «Σαν οικογένεια».\nΤη σκηνοθεσία έχει αναλάβει η Βίκυ Μανώλη, η οποία έχει υπογράψει παραγωγές όπως «Ιωάννα της καρδιάς» και «Μαργαρίτα». Σύμφωνα με πληροφορίες, το καστ αποτελείται από μια πλειάδα δημοφιλών ηθοποιών, όπως οι Κώστας Βουτσάς, Άννα Μαρία Παπαχαραλάμπους, Ταμίλα Κουλίεβα, Ασήμης Αλεξίου, αλλά και η όμορφη Στέλλα Κωστοπούλου, την οποία γνωρίσαμε στο «Μπρούσκο».\nΝα σημειωθεί ότι στη σειρά θα παίζει ο γιος του ηθοποιού Αντώνη Καφετζόπουλου, ο Γιώργος, που ακολουθεί τα καλλιτεχνικά χνάρια του πατέρα του. Η σειρά θα μεταδοθεί και στον Alpha Kύπρου\nvideogr.gr: Νέα δραματική σειρά στον Alpha με δημοφιλείς ηθοποιούς


Με αρνητικό τεστ οι πτήσεις από Βουλγαρία & Ρουμανία-Τήρηση των μέτρων για περιορισμό της νόσου - OnVolos.gr-To μεγαλύτερο Portal στην Μαγνησία\nΥφασμάτινες μάσκες και αποστάσεις είναι το πιο ενδεδειγμένο μέσο για την ανάσχεση της πανδημία, λένε οι ειδικοί που εντοπίζουν με ανησυχία, πέραν των κρουσμάτων, να έχουμε και αύξηση των θανάτων.\nΤα φαινόμενα συνωστισμού είναι η μεγαλύτερη έγνοια των ειδικών, ενώ δίνεται ιδιαίτερη έμφαση στη χρήση μάσκας σε κλειστούς χώρους. Νέες συστάσεις ανακοινώθηκαν από το Υπουργείο Υγείας για τη σωστή χρήση της μάσκας αλλά και της ασπίδας προσώπου, ώστε να είμαστε όσο το δυνατόν καλύτερα προστατευμένοι.\nΜήνυση κατοίκων Σταγιατών κατά Α. Μπέου – Ζ. Κωνσταντοπούλου: Το νερό είναι ανθρώπινο δικαίωμα


Ξενοδοχείο Grand Budapest, Φως Μετά το Σκοτάδι, Πέρα Από τη Λογική\nΞENOΔΟΧΕΙΟ GRAND BUDAPEST: Την εποχή του μεσοπολέμου, στο ξενοδοχείο Grand Budapest, στην ανατολική άκρη της Ευρώπης, κουμάντο κάνει ο Γκουστάβ X. ( Ρέιφ Φάινς), ο υπεύθυνος της οργάνωσης του ξενοδοχείου. Bellboy του ξενοδοχείου και καλύτερός του φίλος είναι ο Ζίρο (Τόνι Λεβολόρι), ένας νεαρός μετανάστης. Όταν η ηλικιωμένη Μαντάμ Ντ. (Τίλντα Σουίντον) του αφήνει πεθαίνοντας, ως ανταμοιβή για τις υπηρεσίες του, έναν πανάκριβο πίνακα, η μεν αστυνομία τον θεωρεί υπαίτιο για τον θάνατό της, ο δε γιος της (Έιντριαν Μπρόντι) θα θελήσει να του αποσπάσει τον πίνακα. Την ίδια στιγμή, η άνοδος μιας νέας στρατιωτικής δύναμης στην Ευρώπη, με ένα λογότυπο που μοιάζει με διπλό κεραυνό (όπως εκείνο των Ες Ες) και που ακούει στο όνομα Ζιγκ Ζαγκ, ένας κατά παραγγελίαν εκτελεστής και μια νεαρή φουρνάρισσα, συμπληρώνουν το έμψυχο αλλά και το «άψυχο» background, μέσα και έξω από το ξενοδοχείο.\nΟ Γουές Άντερσον είναι ίσως ο μοναδικός auteur του σύγχρονου αμερικανικού κινηματογράφου. Ακόμη κι αν ξεκινήσεις να δεις μια οποιαδήποτε ταινία του χωρίς να ξέρεις ποιος την έχει σκηνοθετήσει, αναγνωρίζεις το χαρακτηριστικό του σύμπαν και στιλ (ένα μείγμα νοσταλγικής, γλυκόπικρης και μελαγχολικής κωμωδίας, με αναπάντεχη εξέλιξη και εκκεντρικούς χαρακτήρες, οι οποίοι μπλέκουν σε απίθανες καταστάσεις), καθώς και από κάποιους ηθοποιούς-φετίχ (Μπιλ Μάρεϊ, Όουεν Γουίλσον), οι οποίοι παίζουν σχεδόν σε όλες τις δουλειές του.\nΤο Ξενοδοχείο Grand Budapest αν και είναι ταινία εποχής η οποία βασίζεται σε γραπτά του Βιεννέζου, εβραϊκής καταγωγής συγγραφέα Στέφαν Τσβάιχ, καθώς και σε άλλες γραπτές μαρτυρίες της εποχής κι ενώ διαθέτει μια κατά βάση, αστυνομική πλοκή, καταφέρνει να γίνει το Magnum opus του Τεξανού σκηνοθέτη, το οποίο διαθέτει όλα εκείνα τα στοιχεία που αγαπήσαμε στο σινεμά του, από την εποχή του Rushmore (1998) και της Οικογένειας Τένενμπαουμ μέχρι σήμερα. Πρωτότυπη ματιά, ιδιαίτερο χιούμορ και ηθοποιούς οι οποίοι αντικατοπτρίζουν στην ερμηνεία τους το πόσο πολύ διασκεδάζουν στο σετ. Ο ίδιος ο σκηνοθέτης «παίζει» με το κάδρο της ταινίας του, το οποίο αλλάζει διαστάσεις ανάλογα με την εποχή (την όλη ιστορία διηγείται ο γηραιός -στα τέλη της δεκαετίας του ‘80- πλέον Ζίρο/Μουστάφα σε έναν νεαρό αλά Τσβάιχ, επίδοξο συγγραφέα της νεότερης εποχής).\nΤο δίδυμο Φάινς - Λεβολόρι είναι αχτύπητο! Η πλοκή στο τρένο φέρνει στο νου άλλη μία αγαπημένη, αν και παραγνωρισμένη ταινία του σκηνοθέτη, το The Darjeeling Limited. Τo καρτουνίστικo κυνηγητό φέρνει επίσης μνήμες από το Fantastic Mr. Fox. Βραβείο της Ειδικής Επιτροπής στο πρόσφατο φεστιβάλ Βερολίνου. Του άξιζε η Χρυσή Άρκτος πολύ περισσότερο από τον τελικό νικητή. Απολαυστικές ερμηνείες από μια πολυάριθμη ομάδα γνωστών ηθοποιών. Εξαιρετικό σάουντρακ (ξανά) από τον Αλεξάντρ Ντεσπλά (Philomena).\nInfo: Ξενοδοχείο Grand Budapes (The Grand Budapest Hotel). Αστυνομική κωμωδία κεποχής. Αγγλία - Γερμανία 2014. Πρεμιέρα: Πέμπτη 6 Μαρτίου. Σκηνοθεσία: Γουές Άντερσον. Παίζουν: Ρέιφ Φάινς, Τόνι Ρεβολόρι, Έντουαρντ Νόρτον, Έιντριαν Μπρόντι, Τίλντα Σουίντον, Τομ Γουίλκινσον, Τζεφ Γκόλντμπλαμ, Φ. Μάρεϊ Έιμπραμ, Τζουντ Λο, Ματιέ Αμαριλίκ, Γουίλεμ Νταφόε, Χάρβεϊ Καϊτέλ, Μπιλ Μάρεϊ, Όουεν Γουίλσον, Τζέισον Σβάρτσμαν, Λιά Σεϊντού, Σίρσα Ρόναν. Διανομή: Odeon\nΦΩΣ ΜΕΤΑ ΤΟ ΣΚΟΤΑΔΙ: Ο Χουάν, η γυναίκα του Νατάλια και τα δυο προσχολικής ηλικίας παιδιά τους, ο Ελεαζάρ και η Ρουτ, εγκαταλείπουν την πόλη για να ζήσουν στην εξοχή. Ευκατάστατοι, περιβάλλονται από φτωχούς αγρότες οι οποίοι ζουν σε αυτοσχέδιες καλύβες. Κάποιοι από αυτούς εργάζονται εποχιακά ή μόνιμα στο κτήμα της οικογένειας. Ο Σιέτε, ένας άνδρας με παράνομο παρελθόν, φέρνει τον Χουάν σ’ επαφή με μια ομάδα όπως οι Ανώνυμοι Αλκοολικοί που υπάρχει στην περιοχή. Εκεί οι άντρες μιλούν μεταξύ τους για παλιές αμαρτίες και άρρωστες εξαρτήσεις. Ο Χουάν εκμυστηρεύεται στον Σιέτε πως είναι εξαρτημένος από το διαδικτυακό πορνό. Όταν η οικογένεια φεύγει για μια εκδρομή, ο Σιέτε με έναν άλλο από τους αγρότες μπαίνουν στο σπίτι για να κλέψουν. Όταν ο Χουάν επιστρέψει για να πάρει κάτι ξεχασμένο, θα τον τραυματίσουν. Παράλληλα, σε κάποια χώρα της Βόρειας Ευρώπης, ο έφηβος πια Ελεαζάρ προπονείται με μια νεανική ομάδα ράγκμπι, η οποία ετοιμάζεται ν’ αντιμετωπίσει μια άλλη νεανική ομάδα. Πίσω στο Μεξικό και στο παρελθόν, ένα βράδυ, ο Σατανάς μπαίνει στο σπίτι τους και αγνοώντας την παρουσία του Ελεαζάρ πηγαίνει στο υπνοδωμάτιο των γονιών του.\nΈνα στόρι που αν μπορούσε να ήταν γραμμένο από τον Γκιγιέρμο Αριάγα για τον Αλεχάντρο Ινιαρίτου (Βαβέλ, 21 Γραμμάρια, Χαμένες Αγάπες) θα μας είχε δώσει άλλη μια από τις χαρακτηριστικές πολυεπίπεδες και δραματικά επικές συνεργασίες τους, στα χέρια του Κάρλος Ρεϊγάδας (Battle in Heaven, Japon) γίνεται μια αισθησιακά, συναισθηματικά και εγκεφαλικά παραισθησιογόνος κινηματογραφική εμπειρία, της οποίας η εστέτ μορφή και κατασκευή δεν στοχεύει σε αυτό που ονομάζεται ευρύ κοινό. Λάτρης του Φασμπίντερ, ο καλός Μεξικανός σκηνοθέτης μοιάζει να μοιράζεται το ίδιο ποιητικό όραμα πάνω στη φύση και την ανθρώπινη μοίρα με τον Ταρκόφσκι και τον Τέρενς Μάλικ, μέσα από το δικό του, επιφανειακά ψυχρό (για Λατινοαμερικάνο) φίλτρο, με αρκετά σουρεαλιστικά -λόγω καταγωγής- στοιχεία. Στοχεύοντας περισσότερο στο συναίσθημα και λιγότερο στο νου (ένα χαρακτηριστικό λάθος των άπειρων θεατών σε ό,τι αφορά τις arthouse ταινίες), κάνει στην πραγματικότητα με το Φως Μετά το Σκοτάδι την πιο βατή και ονειρική ταινία του πάνω στο «μυστήριο» της ύπαρξης και τις τραγικές και τρομακτικές διαστάσεις των ταξικών αντιθέσεων της χώρας του. Το σπίτι είναι στη πραγματικότητα το δικό του σπίτι και τα παιδιά, τα πραγματικά του παιδιά. Αν την αντιμετωπίσετε όπως έναν πίνακα αφηρημένης ζωγραφικής, θα έχετε πολλά να κερδίσετε. Αισθητικά, συναισθηματικά, κινηματογραφικά. Βραβείο σκηνοθεσίας στο Φεστιβάλ των Καννών, το 2012.\nInfo: Φως Μετά το Σκοτάδι (Post Tenebras Lux). Κοινωνική. Μεξικό - Γαλλία - Ολλανδία - Γερμανία 2012. Πρεμιέρα: Πέμπτη 6 Μαρτίου. Σκηνοθεσία - Σενάριο: Κάρλος Ρεϊγάδας. Παίζουν: Αντόλφο Χιμένεζ Κάστρο, Νατάλια Ασεβέδο, Βιλεμπάλδο Τόρες, Χοσέ Αλμπέρτο Σάντσεζ, Ρουτ Ρεϊγάδας, Ελεαζάρ Ρεϊγάδας. Διανομή: Ama Films\nΠΕΡΑ ΑΠΟ ΤΗ ΛΟΓΙΚΗ: Η πορεία μιας νεαρής γυναίκας από την ευτυχία προς την κατάθλιψη και την ψύχωση, παρατηρώντας τη σταδιακή της μεταμόρφωση μέσα από τη σχέση της με δύο πρόσωπα. Τον νεαρό Μαροκινό άντρα της και τον θετό πατέρα του, έναν μυστικοπαθή γιατρό, ιδιαίτερα γενναιόδωρο αλλά και αυταρχικό. Ο έρωτας, τα αμήχανα χαμόγελα, ο γάμος, μια υπόσχεση πληρότητας σηματοδοτούν την εκκίνηση της ιστορίας. Σύντομα όμως η υποψία για κάτι ανομολόγητο, μια αδιόρατη απειλή αρχίζουν να πλανώνται στην ατμόσφαιρα. Η έλευση των τεσσάρων παιδιών -ένα κάθε χρόνο- και η συγκατοίκηση με το τρίτο πρόσωπο, ένα είδος υποκατάστατου πατέρα-προστάτη, επηρεάζουν δραματικά τη σχέση του ζευγαριού και την ψυχική ισορροπία της νεαρής μητέρας, η οποία παγιδεύεται σε έναν κλειστοφοβικό κόσμο.\nΓαλλοβελγική ταινία του Γιοακίμ Λαφός, η οποία βασίζεται σε μια πραγματική ιστορία που είχε συγκλονίσει το Βέλγιο, το 2007. Εξαιρετικά σκηνοθετημένη, κερδίζει χάρη στο δυνατό στόρι της, τη στιβαρή σκηνοθεσία της και τις εξαιρετικές ερμηνείες των πρωταγωνιστών της. Της βραβευμένης στις Κάννες Εμιλί Ντεκέν (γνωστή μας από τη Ροζέτα των αδερφών Νταρντέν), του Ταχάρ Ραχίμ (Το Παρελθόν, Ένας Προφήτης) και του Νιλς Άρεστρουπ (Ένας Προφήτης). Το Πέρα Από τη Λογική, αγορασμένο από μια μικρή εταιρεία διανομής, μπορεί να άργησε λίγο να προβληθεί στη χώρα μας, του αξίζει όμως η προσοχή περισσότερο από πολλές άλλες πιο πρόσφατες κυκλοφορίες.\nInfo: Πέρα Από τη Λογική (A Perde la Raison). Δραματική. Βέλγιο - Λουξεμβούργο - Γαλλία - Ελβετία 2012. Πρεμιέρα: Πέμπτη 6 Μαρτίου. Σκηνοθεσία: Γιοακίμ Λαφός. Παίζουν: Εμιλί Ντεκέν, Ταχάρ Ραχίμ, Νιλς Άρεστρουπ. Διανομή: One From The Heart


-Your-Girl-- προφίλ | Sex Video Chat\nΤελευταία Είσοδος: 28/03/2020 1:15:35 π.μ.\nΚάνοντας κλικ στο κουμπί, ανεβάζεις την -Your-Girl-- στην πρώτη θέση στην κεντρική σελίδα για 60 δευτερόλεπτα. Κατά τη διάρκεια αυτή, το δωμάτιο συζητήσεων του μοντέλου θα γίνει πολύ πιο εμφανές και απίστευτα δημοφιλές! Μια ειδοποίηση σχετικά με την ενέργειά σου θα κάνει την εμφάνισή της στη συζήτηση, που θα είναι ορατή στο μοντέλο και στους υπόλοιπους χρήστες της συζήτησης. Η -Your-Girl-- σίγουρα θα εκτιμήσει την κίνησή σου αυτή και θα είναι ιδιαίτερα υποχρεωμένη σε εσένα!\nΣημαντικές λεπτομέρειες του/της -Your-Girl--\nΏρες εργασίας του/της -Your-Girl--\nΕρασιτεχνικά βίντεο του/της -Your-Girl--\n-Your-Girl-- Λίστα Επιθυμιών


Ένα θρυλικό ελαστικό για ένα θρυλικό sport cruiser. Διαθέσιμες διαστάσεις\nΕμπρόσθιο: 1 Οπίσθιο: 1 Χαρακτηριστικά\nΕιδικά κατασκευασμένα για την Yamaha NEW V-MAX, τα ελαστικά Battlax BT-028 είναι ό,τι χρειάζεστε για να εκμεταλλευθείτε στο έπακρο τη δύναμη της θρυλικής αυτής cruiser σπορ μοτοσικλέτας δρόμου. Ελαφρείς χειρισμοί Οι ελαφρείς και ομαλοί χειρισμοί θα σας κάνουν να ξεχάσετε το βάρος της μηχανής σας και να γίνετε ένα με το δρόμο. Απόκριση ακρίβειας\nΟ σχεδιασμός πέλματος με μειωμένα επίπεδα θορύβου και κραδασμών στο οπίσθιο ελαστικό βελτιώνει την σταθερότητα και σας επιτρέπει να ξεπεράσετε τα όρια στην είσοδο και έξοδο από τις στροφές, τόσο στο βρεγμένο όσο και στο στεγνό. Αξιόπιστος χειρισμός στο βρεγμένο\nΑκόμα και σε βρεγμένο δρόμο, ο μοναδικός σχεδιασμός πέλματος του ελαστικού απομακρύνει ταχύτατα και αποτελεσματικά το νερό από την επιφάνεια επαφής αυξάνοντας τις ασφαλείς επιδόσεις στο βρεγμένο.\nΗ υψηλών προδιαγραφών κατασκευή των ελαστικών Battlax BT-028 σε συνδυασμό με το ειδικά εξελιγμένο σχεδιασμό πέλματος παρέχουν άριστη προσαρμογή των ελαστικών στις ανάγκες της υψηλών επιδόσεων μοτοσικλέτας σας και σας προσφέρουν την αυτοπεποίθηση να οδηγήσετε στα όρια ανεξαρτήτως συνθηκών. Μια κοντινότερη ματιά\nΝΑΙ - το ελαστικό BATTLAX BT-028 ταιριάζει στη μοτοσικλέτα σας:\nΟΧΙ - το ελαστικό BATTLAX BT-028 δεν ταιριάζει στη μοτοσικλέτα σας:


Η νέα ταινία «Star Wars», που αναμένεται στις αίθουσες στο τέλος του χρόνου, αποχαιρετά την Κάρι Φίσερ (φωτ.) με τον καλύτερο τρόπο, δήλωσε ο συμπρωταγωνιστής της, Τζον Μπογιέγα. Σύμφωνα με τον Αγγλο ηθοποιό, η πριγκίπισσα Λέια «διατηρείται ζωντανή σε αυτήν τη σειρά» και κατά μία έννοια κατακτά την αθανασία. Η Φίσερ, που έφυγε από τη ζωή τον περασμένο Δεκέμβριο σε ηλικία 60 ετών, είχε προλάβει να ολοκληρώσει τα γυρίσματα για το φιλμ λίγο πριν από τον θάνατό της.\n(...) Φόρο τιμής στον προσφάτως εκλιπόντα Τσέστερ Μπένινγκτον απέτισαν οι Coldplay στην εναρκτήρια συναυλία της περιοδείας τους στη Βόρεια Αμερική, στο Νιου Τζέρσι. Στην αρχή του σόου, ο τραγουδιστής της μπάντας, Κρις Μάρτιν, ερμήνευσε στο πιάνο το «Crawling» των Linkin Park, αφιερώνοντάς το σε όλους όσοι «νοσταλγούν κάποιον που έχουν χάσει». Αργότερα, ο ράπερ των Linkin Park Mike Shinoda «ανέβασε» το βίντεο στο ΥοuTube με το σχόλιο «ήταν υπέροχο».\n(...) Σε graphic novel αναμένεται να κυκλοφορήσει τον ερχόμενο Νοέμβριο η ιστορία της ζωής του διάσημου Βρετανού dj Πολ Οκενφολντ, ο οποίος έχει αναλάβει να ετοιμάσει το συνοδευτικό σάουντρακ. Το κόμικς τιτλοφορείται «Τhe Wonderful World of Perfecto: With Paul Oakenfold and Friends» και κινείται μεταξύ πραγματικότητας και μυθοπλασίας. Τέσσερις σκιτσογράφοι εστιάζουν ο καθένας σε μια διαφορετική πτυχή της ζωής του παραγωγού, από τη συνεργασία του με τους U2 μέχρι τη θρυλική πρώτη εμφάνισή του στην Ιμπιζα.\nΤην άμεση διακοπή των ενταξιακών διαπραγματεύσεων Ε.Ε. - Τουρκίας ζητεί στη συνέντευξή του στην «Κ» ο καγκελάριος της Αυστρίας Σεμπάστιαν Κουρτς. Παράλληλα, ιεραρχεί ψηλά στις προτεραιότητες της αυστριακής προεδρίας το μεταναστευτικό και προειδοποιεί ότι η Βιέννη δεν θα δεχθεί αποφάσεις που θα επιβαρύνουν περαιτέρω την Αυστρία.


Μια Μέρα με Λαμπρές Ελπίδες και Υψηλές Προσδοκίες — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw11 1/8 σ. 28-31\n“Ευτυχισμένοι Είναι Όλοι Εκείνοι που Προσμένουν τον Ιεχωβά”\n«Ας Είναι Πάνω σας ο Τρόμος του Ιεχωβά»\n«Να Θεωρείτε Πολύτιμη την Αποστολή Σας»\nΤρία Ακόμη Σημαντικά Θέματα της Μέρας\nΣτέλνονται Ιεραπόστολοι για να “Κάνουν Μαθητές”\nΗμέρα Αποφοίτησης—Μια Όμορφη Ημέρα\n130ή Αποφοίτηση της Γαλαάδ\nΧΩΡΙΣ αμφιβολία, η αποφοίτηση της 130ής τάξης της Βιβλικής Σχολής Γαλαάδ της Σκοπιάς γέννησε ελπίδες και προσδοκίες. Το Σάββατο 12 Μαρτίου 2011, συγκεντρώθηκαν 8.500 και πλέον άτομα για να την παρακολουθήσουν, μεταξύ άλλων οι σπουδαστές με τις οικογένειες και τους φίλους τους. Η προσμονή ήταν έντονη—όχι μόνο για εκείνη τη μέρα αλλά και για το μέλλον των καλά εκπαιδευμένων ιεραποστόλων, οι οποίοι θα αποστέλλονταν σύντομα σε όλο τον κόσμο για να διδάξουν τις αλήθειες της Αγίας Γραφής.\nΑυτή η παρηγορητική σκέψη, από το εδάφιο Ησαΐας 30:18, ήταν το θέμα της ομιλίας που εκφώνησε ο Τζέφρι Τζάκσον, μέλος του Κυβερνώντος Σώματος των Μαρτύρων του Ιεχωβά και εισηγητής του προγράμματος. Με θέρμη και μια δόση χιούμορ, συγχάρηκε τους σπουδαστές για το ότι «επέζησαν» από τη δύσκολη εκπαίδευση στη Γαλαάδ και τους διαβεβαίωσε ότι πιθανότατα θα «επιζούσαν» και από αυτή τη συναρπαστική μέρα. Τι θα μπορούσαν να αναμένουν ρεαλιστικά όσον αφορά το μέλλον; Ο ομιλητής ανέπτυξε τρεις πρακτικές σκέψεις από τα εδάφια Ησαΐας 30:18-21.\nΠρώτον, ο αδελφός Τζάκσον είπε: «Μπορείτε να αναμένετε ότι ο Ιεχωβά θα ακούει τις προσευχές σας». Τόνισε τη διαβεβαίωση του εδαφίου 19: «[Ο Θεός] σίγουρα θα σου δείξει εύνοια μόλις ακούσει τον ήχο της κραυγής σου». Επισήμανε ότι, από το πρωτότυπο εβραϊκό κείμενο, γίνεται φανερό πως ο Θεός ακούει τον καθένα ξεχωριστά και όχι τους ανθρώπους ως σύνολο. Άρα, όπως είπε ο αδελφός, ο Ιεχωβά ασχολείται με τις προσευχές του καθενός μας ατομικά. «Ως Πατέρας, ο Ιεχωβά δεν ρωτάει: “Γιατί δεν είσαι τόσο δυνατός όσο ο άλλος;” Απεναντίας, ακούει προσεκτικά τον καθένα. Και απαντάει».\nΔεύτερον, ο ομιλητής αναγνώρισε πως είναι αναμενόμενο να υπάρξουν προβλήματα. «Ο Ιεχωβά δεν υπόσχεται ότι η ζωή θα είναι εύκολη, αλλά θα μας βοηθάει». Όπως δείχνει το εδάφιο 20, ο Θεός προείπε πως, όταν ο Ισραήλ θα βρισκόταν υπό πολιορκία, η στενοχώρια και η καταδυνάστευση θα ήταν κάτι τόσο καθημερινό όσο το ψωμί και το νερό. Εντούτοις, ο Ιεχωβά θα ήταν ανά πάσα στιγμή έτοιμος να σώσει το λαό του. Και οι σπουδαστές της Γαλαάδ θα αντιμετωπίσουν προβλήματα και δυσκολίες, αν και όχι κατ’ ανάγκην αυτά που αναμένουν! Ο αδελφός Τζάκσον πρόσθεσε: «Μπορείτε, όμως, να αναμένετε ότι ο Ιεχωβά θα είναι στο πλάι σας για να σας βοηθάει να χειρίζεστε την κάθε δυσκολία».\nΤρίτον, με βάση τα εδάφια 20 και 21, ο αδελφός Τζάκσον υπενθύμισε στους σπουδαστές: «Μπορείτε να αναμένετε κατεύθυνση—γι’ αυτό να την επιζητείτε!» Σήμερα, παρατήρησε, κάθε Χριστιανός χρειάζεται να ακούει προσεκτικά καθώς ο Ιεχωβά μιλάει μέσω των σελίδων της Γραφής και των Γραφικών εντύπων. Ο ομιλητής παρότρυνε ένθερμα τους σπουδαστές να συνεχίσουν να επιδίδονται στην καθημερινή ανάγνωση της Γραφής, γιατί αυτό σημαίνει ζωή.\nΟ Άντονι Μόρις, μέλος του Κυβερνώντος Σώματος, εξήγησε τη σημασία της Γραφικής φράσης «ο τρόμος του Ιεχωβά». (2 Χρονικών 19:7) Αυτός ο όρος δεν εννοεί έναν νοσηρό τρόμο αλλά, αντίθετα, την έντονη επιθυμία κάποιου να κάνει το σωστό, έναν σεβασμό τόσο βαθύ και ειλικρινή που κάνει το άτομο να τρέμει από νευρικότητα. «Συνεχίστε να έχετε αυτόν τον τρόμο στον ιεραποστολικό σας διορισμό», πρότρεψε ο αδελφός Μόρις τους σπουδαστές. Πώς μπορούν να εκδηλώνουν τέτοια ευλάβεια για τον Ιεχωβά; Ο ομιλητής επικεντρώθηκε σε δύο πρακτικούς τρόπους.\nΠρώτον, ο αδελφός Μόρις παρότρυνε τους σπουδαστές να εφαρμόζουν τη συμβουλή του εδαφίου Ιακώβου 1:19: «Κάθε άνθρωπος πρέπει να είναι γρήγορος στο να ακούει, αργός στο να μιλάει». Τους επισήμανε ότι είχαν μάθει πολλά στη διάρκεια της πεντάμηνης σειράς μαθημάτων, αλλά έπρεπε να προσέξουν να μην κάνουν επίδειξη όσων έμαθαν όταν πάνε στο διορισμό τους. «Πρέπει πρώτα να ακούτε», είπε. «Να ακούτε την τοπική εκκλησία και εκείνους που έχουν την επίβλεψη του έργου στη χώρα όπου υπηρετείτε. Να ακούτε όσα λένε για τον τόπο και τον πολιτισμό του. Μην ντρέπεστε να λέτε: “Δεν ξέρω”. Αν η εκπαίδευση που λάβατε είναι αποτελεσματική, τότε όσο περισσότερα μαθαίνετε τόσο περισσότερο θα αντιλαμβάνεστε πόσο λίγα ξέρετε».\nΔεύτερον, ο αδελφός Μόρις διάβασε το εδάφιο Παροιμίες 27:21: «Ο λέβητας του καθαρισμού είναι για το ασήμι και το καμίνι για το χρυσάφι· και ο άνθρωπος είναι ανάλογα με τον έπαινό του». Εξήγησε ότι, όπως το χρυσάφι και το ασήμι χρειάζεται να καθαριστούν, ή αλλιώς να εξαγνιστούν, έτσι και εμείς μπορούμε να εξαγνιστούμε από τον έπαινο. Με ποιον τρόπο; Ο έπαινος δοκιμάζει το χαρακτήρα μας. Είτε οδηγεί σε υπερηφάνεια και πνευματική πτώση είτε μας υποκινεί να αναγνωρίζουμε ότι οφείλουμε πολλά στον Ιεχωβά και επομένως να είμαστε πιο αποφασισμένοι να ανταποκρινόμαστε πάντοτε στα κριτήριά του. Γι’ αυτό, ο αδελφός Μόρις παρότρυνε τους σπουδαστές να βλέπουν όποιον έπαινο τυχόν τους δίνεται υπό το σωστό πρίσμα—ως ευκαιρία για να αποδείξουν ότι έχουν τον κατάλληλο “τρόμο του Ιεχωβά”.\nΟ Γκάι Πιρς, μέλος του Κυβερνώντος Σώματος, εκφώνησε την κύρια ομιλία του προγράμματος. Ανέλυσε το παραπάνω θέμα, εξηγώντας ότι ιεραπόστολος είναι κάποιος που έχει αναλάβει ειδική αποστολή. Δεν απορούμε που υπάρχουν πολλά και διάφορα είδη ιεραποστόλων με μεγάλη ποικιλία αποστολών, παρατήρησε. Πολλοί ρίχνουν το βάρος στις σωματικές θεραπείες και αναζητούν πολιτικές λύσεις στα παγκόσμια προβλήματα. «Εσείς διαφέρετε», είπε. Με ποιον τρόπο;\nΜελετώντας τη Γραφή, οι σπουδαστές έμαθαν πολλά για τις σωματικές θεραπείες. Όταν ο Ιησούς ανέστησε ένα κορίτσι, οι γονείς «κυριεύτηκαν από χαρά και μεγάλη έκσταση». (Μάρκος 5:42) Παρόμοια, όταν κάποιοι τυφλοί θεραπεύτηκαν θαυματουργικά, ήταν πολύ ευτυχισμένοι. Τέτοια θαύματα έγιναν, μεταξύ άλλων, για να δείξουν σε εμάς σήμερα τι θα επιτελέσει ο Χριστός στον ερχόμενο νέο κόσμο, όταν το «μεγάλο πλήθος» των δικαίων που θα επιζήσει από το τέλος του παρόντος πονηρού συστήματος πραγμάτων θα θεραπευτεί από οποιαδήποτε σωματική πάθηση. (Αποκάλυψη 7:9, 14) Τα αγαπημένα τους πρόσωπα, τα οποία θα καλωσορίσουν στην ανάσταση, θα είναι επίσης υγιή σωματικά. Φανταστείτε τι χαρά θα επικρατεί!\nΌπως εξήγησε, όμως, ο αδελφός Πιρς, η σωματική θεραπεία δεν θα είναι ποτέ το σημαντικότερο είδος θεραπείας. Οι άρρωστοι τους οποίους γιάτρεψε ο Ιησούς τελικά αρρώστησαν και πάλι. Οι νεκροί που ανέστησε πέθαναν ξανά. Ακόμη και οι τυφλοί που θεράπευσε έχασαν και πάλι το φως τους, αν μη τι άλλο όταν πέθαναν. Πολύ πιο σημαντική ήταν η πνευματική θεραπεία που επιτέλεσε ο Ιησούς. Οι ιεραπόστολοι της Γαλαάδ έχουν και αυτοί μια αποστολή πνευματικής θεραπείας. Βοηθούν ανθρώπους να συμφιλιωθούν με τον ουράνιο Πατέρα μας ώστε να έρθουν στη ζωή από πνευματική άποψη. Μόνο όσοι θεραπεύονται πνευματικά θα φτάσουν στο στόχο της αιώνιας ζωής. «Αυτή ακριβώς η πνευματική θεραπεία», σχολίασε ο αδελφός Πιρς, «φέρνει αίνο στον Θεό και σας κάνει επιτυχημένους στη διακονία σας».\n«Θα Είναι Αυτή μια Καλή Μέρα;» Ο Ρόμπερτ Ρέινς, μέλος της Επιτροπής του Τμήματος των Ηνωμένων Πολιτειών, διατύπωσε αυτή την εύστοχη ερώτηση. Παρότρυνε τους σπουδαστές να διασφαλίσουν ότι η κάθε μέρα στον ιεραποστολικό τους διορισμό θα είναι καλή, με το να χρησιμοποιούν το χρόνο τους σοφά, να ανατρέχουν στο Λόγο του Θεού όταν έχουν ανησυχίες και να στηρίζονται στον Ιεχωβά μέσω προσευχής.\n«Θα Κάνετε την Παλιά Εντολή Καινούρια;» Ο Μαρκ Νουμέρ, εκπαιδευτής της Γαλαάδ, έθεσε αυτή την ερώτηση στην ομιλία του. Ανέλυσε τα εδάφια 1 Ιωάννη 2:7, 8, όπου ο απόστολος Ιωάννης έκανε λόγο για «μια παλιά εντολή» η οποία ήταν ταυτόχρονα «καινούρια». Και οι δύο όροι αναφέρονται στην ίδια εντολή—στο ότι οι ακόλουθοι του Χριστού αγαπούν ο ένας τον άλλον με ανιδιοτέλεια και αυτοθυσιαστικό πνεύμα. (Ιωάννης 13:34, 35) Η εντολή ήταν παλιά με την έννοια ότι την είχε δώσει ο ίδιος ο Ιησούς Χριστός στους ακολούθους του πριν από δεκαετίες. Ωστόσο, ήταν επίσης καινούρια με την έννοια ότι οι Χριστιανοί αντιμετώπιζαν καινούριες προκλήσεις και χρειαζόταν να δείχνουν αγάπη με καινούριους και πληρέστερους τρόπους. Και οι ιεραπόστολοι αντιμετωπίζουν καινούριες καταστάσεις και χρειάζεται να μάθουν να δείχνουν αγάπη με καινούριους τρόπους. Ποιο είναι το μυστικό της επιτυχίας;\n«Μη γίνεστε ό,τι μισείτε», πρότρεψε ο αδελφός Νουμέρ. Προειδοποίησε ότι αν δούμε κάποια συμπεριφορά που μισούμε και εντούτοις ανταποδώσουμε τα ίσα, γινόμαστε αυτό που μισούμε, κάτι που αποτελεί αυτοκαταστροφική πορεία. Από την άλλη, αν αντιδρούμε σε τέτοιες προκλήσεις βρίσκοντας καινούριους τρόπους για να δείξουμε την αγάπη μας, κάνουμε «το αληθινό φως» να λάμπει και διαλύουμε το πνευματικό σκοτάδι.\n«Να Σηκώνετε το Φορτίο». Ο Μάικλ Μπάρνετ, άλλος εκπαιδευτής της Γαλαάδ, ανέπτυξε αυτό το πρακτικό θέμα. Μίλησε για ανθρώπους σε χώρες της Αφρικής οι οποίοι σηκώνουν βαριά φορτία στο κεφάλι τους. Χρησιμοποιούν το κάτα, ένα μικρό κομμάτι διπλωμένου υφάσματος το οποίο τοποθετούν πάνω στο κεφάλι για άνεση και ισορροπία, πράγμα που τους κάνει να βαδίζουν με χάρη. Οι ιεραπόστολοι της Γαλαάδ θα φέρουν βαρύ φορτίο ευθυνών στους διορισμούς τους στο εξωτερικό, αλλά τους έχει δοθεί κάτι ανάλογο με το κάτα: επαρκής Γραφική εκπαίδευση. Εφαρμόζοντας όσα έμαθαν, θα μπορούν να ισορροπούν το φορτίο τους και να το μεταφέρουν αποτελεσματικά.\nΣτα πλαίσια της εκπαίδευσης στη Σχολή Γαλαάδ, οι σπουδαστές αφιερώνουν χρόνο στη διακονία μαζί με τοπικές εκκλησίες των Μαρτύρων του Ιεχωβά. Ο Γουίλιαμ Σάμιουελσον, επίσκοπος του Τμήματος Θεοκρατικών Σχολών, ανασκόπησε μερικές εμπειρίες τους στην ομιλία του με θέμα «Ας Μην Αναπαυτεί το Χέρι Σου». (Εκκλησιαστής 11:6) Μέσα από ζωηρές αναπαραστάσεις, οι σπουδαστές έδειξαν τη φιλοπονία που εκδήλωσαν στη διακονία, βρίσκοντας ευκαιρίες να κηρύξουν τα καλά νέα σε αεροπλάνα, εστιατόρια και πρατήρια βενζίνης. Έδωσαν μαρτυρία πηγαίνοντας από πόρτα σε πόρτα, κάνοντας ανεπίσημες συζητήσεις και γράφοντας επιστολές. Χωρίς αμφιβολία, τα χέρια τους δεν αναπαύτηκαν, και τα αποτελέσματα ήταν θαυμάσια.\nΚατόπιν, ο Κένεθ Στόβαλ, μέλος του προσωπικού της Γαλαάδ, πήρε συνέντευξη από τρία άτομα με μεγάλη πείρα στο ιεραποστολικό έργο—τον Μπάρι Χιλ, που υπηρέτησε στον Ισημερινό και στη Δομινικανή Δημοκρατία, τον Έντι Μόουμπλι, που υπηρέτησε στην Ακτή Ελεφαντοστού, και τον Ταμπ Χονσμπέργκερ, που υπηρέτησε στη Σενεγάλη, στο Μπενίν και στην Αϊτή. Μαζί ανέπτυξαν με όμορφο τρόπο το θέμα «Δοκιμάστε τον Ιεχωβά και Θερίστε Ευλογίες». (Μαλαχίας 3:10) Για παράδειγμα, ο αδελφός Χιλ αφηγήθηκε ότι αυτός και η γυναίκα του δυσκολεύτηκαν να προσαρμοστούν στο κλίμα του Ισημερινού—από τη μια ζέστη και σκόνη και από την άλλη ζέστη και λάσπη. Επί δυόμισι χρόνια, ανέφερε, έπρεπε να κάνουν μπάνιο χρησιμοποιώντας κουβάδες. Αλλά δεν τους πέρασε ποτέ από το μυαλό να φύγουν. Θεωρούσαν ότι ο διορισμός τους αποτελούσε ευλογία από τον Ιεχωβά. «Ήταν η ζωή μας», είπε ο ίδιος.\nΣτο τέλος του προγράμματος, ένας σπουδαστής διάβασε μια συγκινητική επιστολή από την τάξη των αποφοίτων εκφράζοντας εγκάρδια εκτίμηση για τη σχολή. «Η πίστη μας αυξήθηκε σε άνευ προηγουμένου βαθμό», έλεγε η επιστολή, «αν και ξέρουμε ότι υπάρχουν ακόμη περιθώρια για πρόοδο». Όλοι οι σπουδαστές έλαβαν τα διπλώματά τους και διορίστηκαν σε πολλές και διάφορες χώρες. Ο αδελφός Τζάκσον ολοκλήρωσε το πρόγραμμα διαβεβαιώνοντάς τους ότι θα μπορούσαν να αναμένουν τη βοήθεια του Ιεχωβά στη ζωή τους από εκεί και έπειτα, ειδικά όταν θα αντιμετώπιζαν δυσκολίες. Όλοι οι παρευρισκόμενοι έφυγαν με λαμπρότερες ελπίδες και μεγαλύτερες προσδοκίες. Ασφαλώς, ο Ιεχωβά θα επιτελέσει τεράστιο καλό με αυτούς τους καινούριους ιεραποστόλους.\n34,0 μέσος όρος ηλικίας\n18,6 μέσος όρος ετών από το βάφτισμά τους\n13,1 μέσος όρος ετών στην ολοχρόνια διακονία\nΟι σπουδαστές διορίστηκαν στις εξής χώρες:\nΗ 130ή Τάξη των Αποφοίτων της Βιβλικής Σχολής Γαλαάδ της Σκοπιάς\n(1) Molina, Z.· Bassolino, S.· Alatsis, C.· Arroyo, A.· Niño, L.· Merkling, S.· Clark, M.\n(2) Little, C.· Tibaudo, S.· Jakobsson, S.· Moreno, J.· Rodriguez, A.· Lee, K.· Cárdenas, H.· Aguilar, L.\n(3) Clairbush, A.· Polley, A.· Caldwell, S.· Adame, J.· Hildebrandt, S.· Shoemaker, I.· Grohman, N.· Galvez, G.\n(4) Clark, J.· Bassolino, A.· Packham, K.· Adame, J.· Knaus, M.· Niño, M.· Moreno, R.· Galvez, J.\n(5) Rodriguez, D.· Geynes, M.· Molina, J.· Aguilar, A.· Alatsis, I.· Manno, A.· Grohman, R.· Packham, J.\n(6) Geynes, S.· Cárdenas, M.· Arroyo, C.· Manno, C.· Merkling, J.· Lee, H.· Clairbush, X.· Jakobsson, P.\n(7) Little, J.· Hildebrandt, B.· Shoemaker, M.· Knaus, K.· Caldwell, J.· Tibaudo, F.· Polley, C.


Πρωτοχρονιά με δανεικά: Power to the free people\nΤο ελληνικό ζήτημα των ημερών δεν είναι απλά να ηττηθούν οι Συριζανέλ που μας ταλαιπωρούν και από τη θέση του οδηγού. Το ζήτημα είναι να ηττηθεί η ιδεολογία που τρώει τα σωθικά της χώρας και έχει επιμολύνει σύσσωμη την κοινωνία και το πολιτικό της σύστημα. Να ηττηθεί ο ελληνοκεντρικός κομμουνισμός με λεφτά.\nΤις δεκαετίες 50 και 60 ζούμε στο σκληρό κράτος της δεξιάς. Οι νικητές του εμφυλίου επιβάλλουν ολοκληρωτικά την εθνικιστική ιδεολογία και την αναπαράγουν με πυγμή. Ο χριστιανικός ελληνοκεντρισμός συνεπικουρούμενος από την Εκκλησία ηγεμονεύει ως αντίπαλο δέος του σοσιαλιστικού κινδύνου αξιοποιώντας με τον καλύτερο τρόπο το διεθνές ψυχροπολεμικό κλίμα. Παραδοσιακός αντικομμουνισμός, παλάτι, βία, νοθεία και τρομοκρατία, εκτοπίσεις, λογοκρισία συνθέτουν το σκηνικό της πολιτικής ζωής της χώρας. Παράλληλα όμως η ανάγκη ανασυγκρότησης επί των ερείπιων του πολέμου και του διχασμού επιβάλλουν την οικονομική ανάπτυξη. Αυτή συντελείται μέσω της αμερικάνικης βοήθειας και της ενίσχυσης της ιδιωτικής επιχειρηματικότητας (βιομηχανία, ναυτιλία). Τουρισμός, και μετανάστευση δίνουν το έναυσμα για την ένταξη της Ελλάδας στο διεθνές καπιταλιστικό σύστημα οικονομίας.\nΈνα νέο στρώμα μεσαίας τάξης αναδύεται και συνδυάζει τον ελληνορθόδοξο εθνικισμό με το γρήγορο πλουτισμό και την κατανάλωση. Το κράτος αν και μικρό αρχίζει να οργανώνεται πελατειακά για να ικανοποιήσει τις ολοένα αυξανόμενες καταναλωτικές ανάγκες, ολοένα αυξανόμενων πληθυσμιακών ομάδων. Η αναπόφευκτη δημοκρατικοποίηση όμως δεν οδηγεί σε ένα αειφόρο και κοσμοπολίτικο αστικό μοντέλο, αλλά στην ικανοποίηση του αιτήματος προστασίας του καταναλωτικού ονείρου των πελατών. Όπως γράφει και ο φίλος μας Θανάσης Πολάτος, ο λαϊκισμός είναι εδώ. Η άνοδος της χούντας το 67 είναι η απόληξη μιας περιόδου δεξιάς κυριαρχίας αλλά και η αποθέωση εκείνου του πρώιμου δεξιού λαϊκισμού. Η χούντα βρίσκει τεράστια λαϊκή αποδοχή, ως αντίδοτο σε μια ταραγμένη πολιτικά περίοδο του 65-67, και υπόσχεται στις μάζες ανάπτυξη και πλούτη με αντίτιμο την αναστολή των δημοκρατικών ελευθεριών και τη σιωπή. Να μη μας διαφεύγει ότι και η Χούντα παρουσιάζονταν τότε ως το «νέο» που πολεμούσε την πολιτική φαυλότητα. Και χάριζε και τα χρέη των αγροτών.\nΩς ήταν φυσικό οι απίθανοι καραβανάδες με πολιτική αμφίεση ήταν αδύνατο να δικαιώσουν τα όνειρα του πόπολου. Κάτι η διεθνής συγκυρία, κάτι η οικονομική αποτυχία, βοήθησαν να αναδειχθούν τα προβλήματα της ανελευθερίας και διόγκωσαν τη λαϊκή δυσαρέσκεια. Η σκλήρυνση της χούντας μετά τα γεγονότα του Πολυτεχνείου και τα καταλυτικά γεγονότα της Κύπρου οδήγησαν στην πτώση της και την παλινόρθωση της δημοκρατίας. Η ήττα του ακροδεξιού λαϊκισμού. Η πρώτη ήττα του εθνολαϊκισμού.\nΗ πτώση της χούντας βάζει τα θεμέλια του αριστερού εθνολαϊκισμού που επέρχεται. Ο ελληνοκεντρισμός δεν υποχωρεί αλλά αλλάζει παρτενέρ. Το «πατρίς - θρησκεία - οικογένεια» έχει ηττηθεί ολοσχερώς. Το σοσιαλιστικό αίτημα αναδεικνύεται ως « ψωμί – παιδεία - ελευθερία» για να μεταφραστεί από τις μάζες ως εξυπηρέτηση πάσης φύσεως καταναλωτικών αναγκών. Ο Κ. Καραμανλής διαχειρίζεται την περίοδο μέχρι το 81 αριστοτεχνικά. Τελειώνει με τη βασιλεία, ισχυροποιεί τη δημοκρατία, επαναφέρει τους στρατιωτικούς στους στρατώνες και ως κορυφαία πράξη συνδέει τη χώρα με την Ευρώπη. Το ΠΑΣΟΚ και ο Ανδρέας Παπανδρέου έρχονται υποσχόμενοι «Σοσιαλισμό στις 18». Η αριστερή ιδεολογία που αρχίζει να εγκαθίσταται στη χώρα έχει την πρώτη και μεγάλη νίκη που έμελλε να βάλει τη σφραγίδα της στην μετέπειτα ελληνική ιστορία. Το ελληνικό εκκρεμές διαγράφει την τροχιά του. Όλοι είναι πλέον δημοκράτες, αριστεροί, σοσιαλιστές. Όλοι ζητούν τη δικαίωσή τους από το «νέο και προοδευτικό» κράτος. Κοινωνική δικαιοσύνη το είπαν.\nΗ σύνδεση με την ΕΟΚ φέρνει φρέσκο χρήμα μέσω των επιδοτήσεων και ο λιμασμένος πολίτης δεν χάνει την ευκαιρία. Ένα νέο πολιτικό σύστημα αναδεικνύεται, απλά έχει μούσια. Μοιράζει προς κατανάλωση εισαγομένων αγαθών το χρήμα που έπαιρνε για να ανασυγκροτήσει παραγωγικά τη χώρα. Διαλύει κάθε παραγωγική μονάδα και μετατρέπει τη χώρα σε μια μηχανή εσωστρεφών υπηρεσιών. Τριτογενής τομέας και των γονέων. Για να το κάνει αυτό διογκώνει καθημερινά το κράτος και αυξάνει το δανεισμό, ενώ ταυτόχρονα υποβαθμίζει τις υπηρεσίες του και ευνοεί τη διαφθορά. Ο πελάτης έχει πάντα δίκιο. Και ο πελάτης απαιτεί χρήμα, δικαιώματα και τεμπελιά. Ένα τέτοιο σύστημα χρειάζεται ιδεολογική υποστήριξη και τη βρίσκει σε μια ψευδεπίγραφη αριστερή κατασκευή. Περισσότερο κράτος, περισσότερη ευημερία, περισσότερα συνθήματα, λιγότερη δουλειά. Το δικαίωμα της ήσσονος πρσπάθειας.\nΗ αριστερή ιδεολογία είναι ελκυστική γι αυτό και τη διακονούν όλα τα κόμματα ακόμα και τα δεξιά. Χαρακτηριστικό παράδειγμα η διακυβέρνηση του Κώστα Καραμανλή. Ο πρώτος υπουργός εκείνης της καταστροφικής κυβέρνησης είναι σήμερα πρόεδρος δημοκρατίας ως εκλεκτός της Αριστεράς. Η πολιτική ως τέχνη των συμβολισμών. Γι αυτό και τα κόμματα της αριστεράς μένουν στο περιθώριο ενώ η ιδεολογία τους σαρώνει. Ο κομμουνισμός με λεφτά γίνεται η ιδεολογία του έθνους. Απλώς το αφήγημα ελαφρώς διαφοροποιείται. Το διεθνές κεφάλαιο μας μάχεται γιατί είμαστε ανυπότακτοι. Ο μέσος δεξιός πολιτικός είναι αντισυστιμικός και αντικαπιταλιστής. Δείτε σήμερα τη ΧΑ, και τους ΑνΕλ.\nΤέχνη, διανόηση, σχολεία και πανεπιστήμια, διδάσκουν τον αγώνα για περισσότερα δικαιώματα και λιγότερες υποχρεώσεις. Τα υπόλοιπα είναι ιστορία που την έχουν ζήσει και οι νεότεροι. ΠΑΣΟΚ και ΝΔ οδηγούν εναλλακτικά υπό τις ιαχές του πλήθους και την πίεση της Αριστεράς τη χώρα στα βράχια, υπό τη στενή παρακολούθηση της ΕΕ, η διεθνής οικονομική κρίση μας βρίσκει έκθετους και έρχονται, η πτώχευση και τα μνημόνια. Η λήξη της περιόδου αυτής οδηγεί την Αριστερά μετά από 40 χρόνια αγώνων στην εξουσία με την ελπίδα να συνεχίσει το κράτος να ικανοποιεί τις καταναλωτικές ανάγκες του πόπολου. Με την ελπίδα να αποφύγουμε τον πολιτικό και οικονομικό ορθολογισμό. Τα αποτελέσματα δύο χρόνων αριστερής διακυβέρνησης είναι ορατά.\nΣήμερα, η επικείμενη πτώση της Αριστεράς μας δίνει βάσιμες ελπίδες για την έναρξη υποχώρησης της φτωχοποιητικής αριστερής ιδεολογίας. Όπως η πτώση της χούντας σήμανε την παρακμή της δεξιάς εξαδέλφης της. Το ζήτημα είναι αν το εκκρεμές θα μετατοπιστεί και πάλι στην παραδοσιακή δεξιά άκρη ή αν θα ισορροπήσει σε μια νέα φιλελεύθερη, κοσμοπολίτικη ιδεολογία. Αν η κατάρρευση της χώρας σημάνει και την κατάρρευση του αριστερισμού που την οδήγησε μέχρι εδώ με ταυτόχρονη ανάδυση του ορθολογισμού ως δύναμη διέγερσης της κοινωνίας. Η χώρα χρειάζεται επανένταξη στο δυτικό, καπιταλιστικό κόσμο, τόσο της οικονομίας όσο και της κουλτούρας. Και αυτό θα συμβεί όταν παρατηρηθούν πολίτες που σηκώνουν ένα σκουπίδι από κάτω για να το βάλουν στον κάδο απορριμμάτων. Όταν στα πανεπιστήμια, η μαρξιστική σκέψη κάνει χώρο και για άλλες σκέψεις. Όταν οι μαθητές προστατεύσουν εν σώματι το σχολείο και τη λειτουργία του. Σας φαίνεται μακρινό αλλά θα συμβεί ξαφνικά και από αντίδραση.\nΑυτός όμως είναι και ο φόβος του πολιτικού συστήματος. Γιατί το ξέρει. Η πτώση των Συριζανέλ παίρνει μαζί και ράκη από το σώμα όλων των κομμάτων. Γιατί τραυματίζει την ιδεολογία του έθνους. Κοιτάξτε ένα σημαντικό μέρος της δεξιάς (εκτός ΑνΕλ) πως σιγοντάρει την κυβέρνηση. Τι ορατό όφελος έχει; Απλά βλέπει μακρύτερα. Κοιτάξτε το κέντρο, τη σοσιαλδημοκρατία, το «νέο» πως φοβούνται τις εκλογές και πως επιζητούν τη διάσωση της κυβέρνησης με κάθε τρόπο. Με κάθε θυσία θέλουν τον Τσίπρα ώς μέρος της λύσης. Δεν φοβούνται το Μητσοτάκη ως αυτόν που θα αλλάξει τη ρότα του πλοίου. Ποτέ η ρότα δεν αλλάζει στα έθνη από οραματιστές πολιτικούς. Φοβούνται την εξάχνωση της τελευταίας ελπίδας διάσωσης της ελληνικής αθλιότητας. Τα έθνη αλλάζουν πορεία με τη δική τους θέληση και δύναμη. Αυτά είναι τα υποκείμενα της Ιστορίας. Οι ταγοί εξουσιοδοτούνται για να διαμορφώνουν το έδαφος όπου θα καρπίσει η Ιστορία.\nΑν η μελλοντική διακυβέρνηση τολμήσει να σπάσει αυγά, αν μπορέσει να πείσει αξιόλογους ανθρώπους της επιστήμης και της παραγωγής να σταθούν δίπλα της, αν βρει διεθνή πολιτικά και οικονομικά ερείσματα, αν βοηθήσει και η παγκόσμια συγκυρία, η πατρίδα έχει ελπίδα να ισορροπήσει σε μια φιλελεύθερη κανονικότητα. Να πέσει με τα μούτρα στην παραγωγή, να αποδεχθεί την εξυγίανση και τη σμίκρυνση του δημόσιου τομέα. Να απαιτήσει πραγματικά εξωστεφή και ανταγωνιστικά σχολεία και πανεπιστήμια. Τότε θα δείτε και τα παιδιά μας να επιστρέφουν στον ήλιο της πατρίδας, να αξιοποιούν τις γνώσεις που απέκτησαν στην εσπερία και να δημιουργούν. Η αλλαγή θα σημάνει όταν η κοινωνία απαιτήσει το δρόμο της συσσώρευσης και της ανάπτυξης, της εντατικής εργασίας και της προσωρινής στέρησης και όχι του παρασιτισμού και της εκποίησης όπως έγραφε από το 1991 ο παμμέγιστος Παναγιώτης Κονδύλης.\nΗ αναγέννηση της Ελλάδας θέλει χρόνο. Θέλει blood, sweat and tears. Εχουμε απόθεμα από αυτά, αν και έχουμε καταναλώσει μπόλικα. Αλλά ακόμα και οι αφελείς ημιμαθείς ή αδιάφοροι κάποια στιγμή ακούνε, το σύνθημα της Ιστορίας και γυρνάνε το βλέμμα τους προς τη σωστή μεριά. Αρματώνονται και βαδίζουν στην καλή πλευρά του δρόμου. Αντιλαμβάνονται ότι η επιμονή στα αποτυχημένα μοντέλα δεν βγάζει πουθενά και σταδιακά μεταμορφώνονται. Δεν θα μας σώσει κανένας πολιτικός ταγός αν δεν θέλουμε να σωθούμε μόνοι μας. Πάντα όμως θα χρειαζόμαστε μια άκρη για να πιαστούμε, ένα στέρεο έδαφος για να πατήσουμε. Εμπρός για μια νέα φιλελεύθερη ιδεολογία και πρακτική. Καλή χρονιά.\nΑλικη Νικολου 31 Δεκεμβρίου 2016 - 3:03 μ.μ.\nΣυμφωνω απολυτα με την -ρεαλιστική- αισιόδοξη προοπτική της τελευταίας παραγράφου.\nmacmanus 31 Δεκεμβρίου 2016 - 6:44 μ.μ.\n»Σοσιαλισμό στις 18» ;-)\nLeo Kastanas 31 Δεκεμβρίου 2016 - 9:05 μ.μ.\nΕυχαιστώ macmanus για τη διόρθωση. Πέρασαν βλέπεις τα χρόνια. Ξεχνάμε. Καλή χρονιά\nUnknown 1 Ιανουαρίου 2017 - 4:25 μ.μ.\nΔιακρίνω επιτέλους καποια αισιοδοξία κύριε Καστανά; Στηρίζεται κάπου, άλλαξε κάτι; Εύχομαι να μην είναι απλά ευχές!\nLeo Kastanas 2 Ιανουαρίου 2017 - 1:15 μ.μ.\nΚαλή χρονιά και σε σας. Διακρίνω απλά ένα μεγαλύτερο βαθμό αυτογνωσίας λόγω των κακών αποτελεσμάτων των δημοφιλών θαυματοποιών. Αυτό είναι ένα καλό όχημα για να περάσουν πιο πραγματιστικά στοιχεία στο φαντασιακό της κοινωνίας μας. Οι μόδες αλλάζουν. Μετά από 7 χρόνια μπορεί να ήρθε ο καιρός να πάψουμε να σκεφτόμαστε "προοδευτικά".\nΜατιναΜ 5 Ιανουαρίου 2017 - 1:05 π.μ.\nΕυχαριστω πολυ για το αισιοδοξο αρθρο. Ειχα αναγκη να ακουσω κατι θετικο. Καλη χρονια!


Γκουαρντιόλα: «Αν μία ομάδα μπορεί να κάνει την ανατροπή αυτή είναι η Ρεάλ» | in.gr\nO Πεπ Γκουαρντιόλα μίλησε για το προβάδισμα πρόκρισης της Μάντσεστερ Σίτι με το διπλό απέναντι στη Ρεάλ, κρατώντας ωστόσο χαμηλούς τόνους.\n«Όχι δεν έχουμε προκριθεί. Αν υπάρχει μία ομάδα που μπορεί να κάνει την ανατροπή και να προσπεράσει ο,τιδήποτε, αυτή είναι η Ρεάλ Μαδρίτης.\nΈχουμε δεχτεί γκολ όταν ήμασταν καλύτεροι και σκοράραμε όταν εκείνοι ήταν καλύτεροι. Όμως το Champions League τα έχει αυτά, τα πάνω και τα κάτω», είπε ο Καταλανός προπονητής της Μάντσεστερ Σίτι.\n«Δεν μπορείς να κυριαρχήσεις για 90 λεπτά στο Bernabéu, θα υποφέρεις και θα το κάνεις και εσύ. Και εμείς το έχουμε κάνει πολύ καλά.\nΗ ανάγνωση θα ήταν σε περίπτωση ήττας. Προσπαθώ να είμαι ειλικρινής. Οι λεπτομέρειες έκριναν τον αγώνα.\nΤο να παίζεις εναντίον αυτής της ομάδας με τόσο μεγάλη προσωπικότητα είναι πολύ δύσκολο. Δεχθήκαμε ένα γκολ που δεν θα έπρεπε».\nΣχετικά άρθρα: ➤ Άρης : Χωρίς προβλήματα η προετοιμασία ➤ Γιαννακόπουλος προς παίκτες ΠΑΟ : Απαιτώ να ματώσετε τη φανέλα ➤ Παναθηναϊκός : Το άγνωστο ρεκόρ του Καλιτζάκη\nΕλλάδα Συναγερμός στη Θεσσαλονίκη για την εξαφάνιση 17χρονης 1 λεπτό πριν\nStories Ανακάλυψα ότι είχα όγκο στο στήθος μου σε ένα one-night stand 8 λεπτά πριν\nΜπάσκετ Αποθέωσε τον κόσμο του Ολυμπιακού ο Μίροτιτς: «Ενιωσα πως ήταν ο τελικός» 17 λεπτά πριν\nΔιπλωματία Συνεχίζουν τις προκλήσεις οι Τούρκοι με νέες παραβιάσεις - Τέσσερις στο FIR Αθηνών 22 λεπτά πριν\nLive in Style Sarong skirt: Η Βίκυ Καγιά την φόρεσε στις Κάννες. Follow her style! 35 λεπτά πριν\nΠοδόσφαιρο Κορυφαίος παίκτης στην Premier League ο Ντε Μπρόινε (pic) 37 λεπτά πριν\nΚοινοποίηση: Γκουαρντιόλα: «Αν μία ομάδα μπορεί να κάνει την ανατροπή αυτή είναι η Ρεάλ»


«Καλώς ήρθατε στο Brexit»: Ολλανδοί τελωνειακοί κατέσχεσαν τα... σάντουιτς Βρετανών οδηγών - Sputnik Ελλάδα\n10:47 26 ΙΑΝΟΥΑΡΙΟY 2021\n«Καλώς ήρθατε στο Brexit»: Ολλανδοί τελωνειακοί κατέσχεσαν τα... σάντουιτς Βρετανών οδηγών\n© Φωτογραφία : ΥouTube/The Telegraph\n13:14 12.01.2021 (ΕΝΗΜΕΡΩΘΗΚΕ 15:28 12.01.2021) Λήψη σύντομου url\nΔεν πρόκειται για φάρσα, αλλά για τα νέα δεδομένα που δημιουργεί το Brexit.\nΤα παράδοξα του Brexit άρχισαν να κάνουν την εμφάνισή τους. Ολλανδοί τελωνειακοί κατέσχεσαν τα… σάντουιτς που είχαν στην κατοχή τους Βρετανοί οδηγοί που ήθελαν να περάσουν στη χώρα, σύμφωνα με τους νέους κανονισμούς που ορίζει η συμφωνία του «διαζυγίου» Λονδίνου – Βρυξελλών.\nΗ ολλανδική τηλεόραση δημοσίευσε πλάνα που δείχνουν τους τελωνειακούς να κάνουν την κατάσχεση των προϊόντων και να τους εξηγούν πως απαγορεύεται η εισαγωγή στην Ευρώπη κρεάτων ή γαλακτοκομικών προϊόντων.\nΈκπληκτοι οι οδηγοί άκουσαν τους τελωνειακούς να τους λένε: «Πλέον, δεν μπορείτε να φέρετε συγκεκριμένα φαγητά στην Ευρώπη, όπως κρέας, φρούτα, λαχανικά, ψάρια, τέτοια προϊόντα».\nΚαθηγητής Πανεπιστημίου Οξφόρδης για Brexit: «Ποιος κερδίζει; Κανείς» - Οι επιπτώσεις για τους Έλληνες που ζουν στη Βρετανία\nΈνας εξ αυτών που είχε μαζί του αρκετά σάντουιτς ρώτησε εάν μπορεί να κρατήσει μόνο το ψωμί έλαβε την εξής απάντηση: «Όχι, θα κατασχεθούν όλα. Καλώς ήρθατε στο Brexit, κύριε, με συγχωρείτε».\nΟι εν λόγω περιορισμοί εφαρμόζονται από την Πρωτοχρονιά, όταν ολοκληρώθηκε η μεταβατική περίοδος για το Brexit. Το Τμήμα Περιβάλλοντος, Τροφίμων και Αγροτικών Υποθέσεων της Βρετανίας έχει καλέσει τους Βρετανούς να πετούν ή να καταναλώνουν όλα τα απαγορευμένα είδη πριν φτάσουν στα σύνορα.\n«Από την 1η Ιανουαρίου 2021, δεν θα μπορείτε να εισάγεται προϊόντα ζωικής παραγωγής στην Ευρωπαϊκή Ένωση» ανέφερε συγκεκριμένα.\nΗ Ευρωπαϊκή Επιτροπή έχει κρίνει ως απαραίτητη την εν λόγω απαγόρευση καθώς αυτά τα προϊόντα μπορεί να δημιουργήσουν παθογένειες και να προκαλέσουν ασθένειες σε ζώα.\nκατάσχεση, τελωνείο, Μεγάλη Βρετανία, Brexit


Με drone ψεκάζουν για τα κουνούπια στην Κρήτη | NewsVoice.gr\nΜε drone ψεκάζουν για τα κουνούπια στην Κρήτη\nΣτόχος της Περιφέρειας είναι να αντιμετωπίσει το οξύ και φέτος, πρόβλημα, υιοθετώντας την τελευταία «λέξη» της τεχνολογίας. Σήμερα, παρουσία του διευθυντή Δημόσιας Υγείας της Περιφέρειας Νίκου Καμπάνη, συνεργείο βρίσκεται στο Γιόφυρο, πραγματοποιώντας αεροψεκασμό με drone.\nΌπως ανέφερε ο κ.Καμπάνης σε δηλώσεις του: «Η επιδημία του ιού του Δυτικού Νείλου τείνει να πάρει ανησυχητικές διαστάσεις, καθώς σύμφωνα με το ΚΕΕΛΠΝΟ προβλέπεται αύξηση των κρουσμάτων το επόμενο διάστημα. Η Περιφέρεια σε συνεργασία με την ανάδοχο εταιρεία έχει βάλει στη μάχη κατά των κουνουπιών ο,τι πιο σύγχρονο υπάρχει. Όπου τα συνεργεία εδάφους δεν έχουν πρόσβαση, χρησιμοποιούμε το ελικοφόρο αυτό drone για να γίνεται σωστά η δουλειά μας».\nΌπως πρόσθεσε ο κ. Καμπάνης, στο πλαίσιο πρόληψης της νόσου έχουν πραγματοποιηθεί 300 αιμοληψίες σε κοτόπουλα από ορνιθώνες σε 50 σημεία της Κρήτης, «για να έχουμε μια σαφή εικόνα διασποράς του ιού».\nΣτην Κρήτη έχει επιβεβαιωθεί ένα κρούσμα σε ορεινό χωριό του Μυλοποτάμου. Για το κρούσμα αυτό, ο κ. Καμπάνης σημείωσε ότι από την εντομολογική επιτήρηση και τα κουνούπια που πιάστηκαν σε εντομοπαγίδες δεν βρέθηκε κάτι που να παραπέμπει στον ιό του Δυτικού Νείλου. «Δεν έχει προκύψει κάτι το σοβαρό» – , ανέφερε χαρακτηριστικά.


Ο Πατρινός πρωταθλητής των καρτ Μίκης Καλογηράτος σε μια αποκαλυπτική συνέντευξη! – Mikis Racing\nΟ Πατρινός πρωταθλητής των καρτ Μίκης Καλογηράτος σε μια αποκαλυπτική συνέντευξη!\nHomeNewsΟ Πατρινός πρωταθλητής των καρτ Μίκης...\nΟ Μίκης Καλογηράτος εκπέμπει ζωντάνια και “γκάζια” θα έλεγα! Πάντα πρόθυμος για οτιδήποτε καινούριο του προτείνουν με πολύ ενέργεια και “εφηβική τρέλα” κάνει αυτό που αγαπάει και δεν είναι τίποτα άλλο παρά να ασχολείται με οτιδήποτε έχει να κάνει με τον μηχανοκίνητο αθλητισμό.\nΜπορεί η καριέρα του να απογειώθηκε ως οδηγός καρτ όμως έχει κάνει πολλά πράγματα σε Ελλάδα και εξωτερικό ενώ η Πάτρα του οφείλει ένα μεγάλο ευχαριστώ για την σπουδαία διοργάνωση που λέγε διεθνές σίρκουϊ ή P.I.C.K!\nΤο βιογραφικό του είναι περίπου 3 σελίδες όποτε αποφασίσαμε να σας πούμε επιλεκτικά κάποια πράγματα ενώ για τα υπόλοιπα θα ενημερωθείτε από τον ίδιο αφού τον συναντήσαμε και μιλήσαμε μαζί του για πολλά πράγματα.\nΟ Μίκης Καλογηράτος:\n-Ξεκίνησε την ενασχόληση του με τον μηχανοκίνητο αθλητισμό σε ηλικία περίπου των 15 ετών από τον χώρο της μοτοσυκλέτας\n-Το 1999 μετά από παρότρυνση ενός φίλου συμμετείχε σε τοπικούς αγώνες τετράχρονων καρτ στην πόλη που μεγάλωσε την Πάτρα.\n-Πολύ σύντομα διακρίθηκε σε κατηγορίες νέων οδηγών και γρήγορα μεταπήδησε σε διεθνή κατηγορία για να διαγωνιστεί στο πρωτάθλημα Ελλάδας το 2002 όπου για αρκετά χρόνια πρωταγωνίστησε σε διάφορες κατηγορίες εθνικού επιπέδου κυρίως μονομάρκας.\n-Στις αρχές του 2006 αποχωρεί από τους αγώνες για προσωπικούς λόγους και επιστρέφει περιστασιακά μέσα στο 2007 για να συμμετάσχει στο IAME WORLD FINAL 2007 στην πίστα ZUERA στην Σαραγόσα της ΙΣΠΑΝΙΑΣ και μη έχοντας προπονηθεί καθόλου τερμάτισε στον πρώτο τελικό 8ος και στον δεύτερο τελικό 7oς σε σύνολο 34 ομάδων απ όλο τον κόσμο\n-Το 2008 πήρε με άνεση το Κύπελλο ΛΟΥΞ το μοναδικό αγώνα της χώρας εκείνη την εποχή.\n-Το 2009 συμμετέχει ενεργά στην υλοποίηση του ονείρου όλων των οδηγών ΚΑΡΤ από τα πρώτα έτη μέχρι σήμερα. Βάζει την ιδέα της τέλεσης αγώνα ΚΑΡΤ στο κέντρο της Πάτρας στην σημερινή Οργανωτική Επιτροπή του Patras International Circuit for Kart.\n“Το καρτ βρίσκετε στην δύση του για μένα και ανατέλλει ο χώρος του αυτοκινήτου”\nΠως νιώθεις που έχεις συμμετέχει σε τόσους αγώνες και μάλιστα και στο εξωτερικό. Νιώθεις γεμάτος ή έχεις ακόμα πράγματα να “δώσεις”;\nΜ.Κ. “Καταρχήν να πω ένα μεγάλο ευχαριστώ για την συνέντευξη αυτή. Η συμμετοχή σε αγώνες τόσα χρόνια και ιδιαίτερα στο καρτ είναι μια επίπονη και πολύπλοκη διαδικασία, νιώθω ικανοποιημένος και ταυτόχρονα κουρασμένος. Τώρα το αν είμαι γεμάτος είναι δύσκολη η απάντηση, το καρτ είναι για παιδιά και ο μόνος τρόπος να τα αντιμετωπίσεις στις πίστες είναι η εμπειρία που διαθέτω, αλλά δεν είναι αρκετή διότι οι αντοχές στην ηλικία μου είναι περιορισμένες και το καρτ απαιτεί αρκετή αντοχή για να πρωταγωνιστείς. Το να δώσεις πράγματα είναι αποτέλεσμα συγκυριών και μου αρέσει να αρπάζω τις ευκαιρίες που μου δίνονται και να τις υλοποιώ. Αγωνιστικά νομίζω ότι το καρτ για μένα βρίσκετε στην δύση του και ανατέλλει ο χώρος του αυτοκινήτου και του θεάματος.”\nΠοιες είναι οι πιο ιδιαίτερες στιγμές της καριέρας σου ή οι καλύτερες που έχεις φυλαγμένες στην καρδιά σου;\nΜ.Κ. “Νομίζω ότι η καλύτερη είναι ταυτόχρονα και η χειρότερη το 2004 όταν αγωνίστηκα στο Lonato της Ιταλίας στον τελικό Ευρώπης της Bridgestone. Τερμάτισα 2ος μόλις 3 χιλιοστά του δευτερολέπτου πίσω από τον πρώτο, ναι μεν ήταν μεγάλη επιτυχία αλλά και πίκρα που δεν κέρδισα.\nΕπίσης ήταν πολύ σημαντική στιγμή η δεύτερη συνεχόμενη νίκη μου στο PICK στην μεγάλη κατηγορία καθώς και η ευκαιρία που είχα και απέτυχα το 2011 να γίνω ο μόνος που έχει κερδίσει 3 φορές και με 3 διαφορετικές εταιρίες Καρτ. Βέβαια έφυγα από τον αγώνα με μία εντυπωσιακή προσπέραση που έκανα στον 5 φορές παγκόσμιο πρωταθλητή Davide Fore για την δεύτερη θέση πριν την διακοπή του αγώνα.”\n“Αλλιώς είναι τα πράγματα από την τηλεόραση και αλλιώς από κοντά”\nM.K Δεν θα ήθελα να αναφερθώ σε κάποιον ξένο οδηγό διότι αλλιώς φαίνονται τα πράγματα από την τηλεόραση και αλλιώς είναι στην πραγματικότητα. Αλλά από όταν ξεκίνησα το Καρτ μέχρι και σήμερα αν θα έπρεπε να πω ένα όνομα αυτό είναι Παναγιώτης Καϊτατζής, ούτος η άλλος δεν υπάρχουν και πολλοί που πέρναγαν τον Fernando B Alonso και τον NicoRosberg στο παγκόσμιο Καρτ όπως έκανε ο Παναγιώτης Καϊτατζής.\nΉσουν ο εμπνευστής των PICK στην Πάτρα. Πως γεννήθηκε η ιδέα και ποια τα μελλοντικά σχέδια;\nΜ.Κ. “Το PICK όντως είναι δική μου ιδέα εξ ολοκλήρου… Όχι μόνο το αγωνιστικό κομμάτι αλλά και το κομμάτι του show. Ο σκοπός ήταν να μεταφέρουμε τον μηχανοκίνητο αθλητισμό στον θεατή και όχι τον θεατή στην πίστα. Η ιδέα υπήρχε χρόνια στο μυαλό μου απλά κάποια στιγμή της ζωής μου βρέθηκα ανάμεσα σε ανθρώπους που μπορούσαν να την υλοποιήσουν και μπράβο τους που τόλμησαν κάτι τόσο δύσκολο. Θα το ξαναπώ ο απλός κόσμος νόμιζε ότι τα Καρτ είναι αυτοκινητάκια στο Λούνα Παρκ…\nΌμως από αυτά τα αυτοκινητάκια πέρασαν όλοι με μικρές εξαιρέσεις οι πιλότοι της Formula 1 τα τελευταία 20 χρόνια. Το κάρτ είναι το φυτώριο και το μεγαλύτερο σχολείο οδήγησης καθώς και ένα από τα πιο απαιτητικά σε φυσική κατάσταση.”\nΜίκυς Καλογηράτος: Μια δυνατή Ελληνική συμμετοχή στο European Time Attack Challenge


Πόσο πρέπει να κοστίζει μια ιστοσελίδα; – Κατασκευή ιστοσελίδων weblb.net\nMarianna 12 Δεκεμβρίου 2014 31 Αυγούστου 2017\nΑς ξεκινήσουμε όμως με το ποια κόστη απαρτίζουν την ιστοσελίδα μας:\nΕτήσιο κόστος: όνομα χώρου και φιλοξενία.\nΕίναι τα λεγόμενα “υλικά” της ιστοσελίδας μας, αυτά που χρειάζεται για να είναι ONLINE: Ένα (ή περισσότερα) όνομα χώρου και η φιλοξενία σε έναν αξιόπιστο Server.\nΕφάπαξ κόστος (μια φορά): Σχεδιασμός Ιστοσελίδας.\nΕδώ επικρατεί ένας σκοταδισμός θα λέγαμε για το τι περιλαμβάνει ο σχεδιασμός της ιστοσελίδας μας και η κατασκευή της. Η κάθε εταιρεία μας προσφέρει διαφορετικές υπηρεσίες στον τομέα αυτό.\nΜια πλήρης ιστοσελίδα εταιρείας δεν πρέπει να κοστίζει κάτω από 800€ και πάνω από 2.400€\nΓια να ξεδιαλύνουμε το τοπίο, πρέπει να γνωρίζουμε τα βασικά κατασκευαστικά standards που υπάρχουν Διεθνώς. Αυτό σημαίνει, ότι στο εφάπαξ κόστος της κατασκευής ιστοσελίδας, πρέπει να ελέγξουμε αν μας παρέχονται στο συνολικό κόστος όλες οι απαραίτητες υπηρεσίες.\nΑς δούμε τις βασικές υπηρεσίες που πρέπει να μας παρέχονται αλλά και τις εργατοώρες που δαπανούνται:\nΕκπαίδευση διαχείρισης της ιστοσελίδας, των Social Media και των στατιστικών Google Analytics.\nΣυνήθως αυτό είναι εφικτό μόνο όταν για την κατασκευή ιστοσελίδας, χρησιμοποιούνται συστήματα διαχείρισης περιεχομένου (CMS) που είναι “ανοιχτά” και φιλικά για τον χρήστη.\n✓ Απαραίτητες Εργατοώρες : τουλάχιστον 3\nΣυχνό Back up ιστοσελίδας.\nΌσο μεγαλύτερη η συχνότητα των αντιγράφων ασφαλείας που γίνονται στην ιστοσελίδα μας, τόσο πιο ασφαλής είναι. Το ιδανικό είναι τα πραγματοποιούνται Back up ημερήσια.\n✓ Απαραίτητες Εργατοώρες: 1 / Back up\nΣπουδαίο για την ασφάλεια και ορθή λειτουργία της ιστοσελίδας μας είναι να πραγματοποιούνται τακτικές αναβαθμίσεις συστήματος.\n✓ Απαραίτητες Εργατοώρες: 1 / αναβάθμιση\nΦιλοξενία ιστοσελίδας σε CDN Server.\nΈνας server με υποστήριξη και πολλαπλά σημεία ελέγχου ορθής λειτουργίας της ιστοσελίδας μας, είναι ο κύριος παράγοντας για να είναι ONLINE η ιστοσελίδα μας και να έχει καλές θέσεις ατα αποτελέσματα της Google.\n✓ Απαραίτητες Εργατοώρες: ένα έτος\nResponsive σχεδιασμός ιστοσελίδας.\nΑυτό σημαίνει ότι η ιστοσελίδα μας θα παίζει σωστά σε όλες τις οθόνες είτε είναι κινητά, είτε τάμπλετ, λάπτοπ κλπ.\n✓ Απαραίτητες Εργατοώρες: 15\nΗ διαδικασία αυτή πρέπει να γίνεται κατά την κατασκευή ιστοσελίδας για να εξακριβωθεί η ορθή λειτουργία της σε όλες τις συσκευές και Browsers.\n✓ Απαραίτητες Εργατοώρες: 6\nΔημιουργία BLOG εταιρείας.\nΑπαραίτητο εργαλείο για την προώθηση της ιστοσελίδας μας. Σε αυτό πρέπει να ενσωματωθούν όλα τα εταιρικά μας χαρακτηριστικά, αλλά και να διασυνδεθεί το Blog με την ιστοσελίδα μας.\n✓ Απαραίτητες Εργατοώρες: 1\nΠολυγλωσσία και εγκατάσταση ξένων γλωσσών στο website.\nΕλέγξτε αν σας παρέχεται η δυνατότητα προσθήκης ξένων γλωσσών στην ιστοσελίδα σας.\n✓ Απαραίτητες Εργατοώρες: 5\nΔημιουργία λογαριασμών στα Social Media.\nΕίναι αυτονόητο για κάθε σύγχρονη ιστοσελίδα η δημιουργία όλων των απαραίτητων λογαριασμών στα κοινωνικά δίκτυα. Τα κοινωνικά δίκτυα που επιβάλλεται να έχουμε εταιρική παρουσία είναι: Facebook Page, Google Plus, Linked In, YouTube.\n✓ Απαραίτητες Εργατοώρες: 3\nΔιασύνδεση Social Media με το website\nΟι άνω λογαριασμοί στα κοινωνικά δίκτυα πρέπει να συνδεθούν με την ιστοσελίδα μας, αλλά και να βελτιστοποιηθούν εικαστικά ώστε να ταιριάζουν στα εταιρικά μας χαρακτηριστικά.\n✓ Απαραίτητες Εργατοώρες: 2\nΔιαφημιστική Καμπάνια Google Adwords.\nΚατά καιρούς μπορεί να χρειαστεί να κάνουμε διαφημιστικές καμπάνιες στην Google Adwords. Η διαχείριση των διαφημίσεων αυτών πρέπει να γίνονται από την εταιρεία που μας υποστηρίζει.\n24ωρη τεχνική υποστήριξη.\nΕίναι υψίστης σημασίας η εταιρεία που θα συνεργαστείτε να σας παρέχει 24ωρη τεχνική υποστήριξη στα επείγοντα περιστατικά σας.\n✓ Τουλάχιστον 15 εργατοώρες / έτος\nΔημιουργία όσων λογαριασμών e-mail χρειάζεστε, χωρίς περιορισμούς.\nΜεγάλη προσοχή χρειάζεται στα εταιρικά σας emails, για να μην έχουν πρόβλημα στην λειτουργία τους, αλλά και για να μην έχετε περιορισμό στην δημιουργία εταιρικών e-mail.\n✓ Απαραίτητες Εργατοώρες: 4\nΧειροποίητο εικαστικό ιστοσελίδας και όχι αγορασμένο template.\nΚανείς δεν θέλει η ιστοσελίδα του να είναι κόπια άλλων ιστοσελίδων. Η ιστοσελίδα μας πρέπει στο design της να συμφωνεί απόλυτα με το ύφος και την φιλοσοφία της εταιρείας μας.\n✓ Απαραίτητες Εργατοώρες: 22\nΚαταχώριση σε διεθνής καταλόγους και μηχανές αναζήτησης.\nΗ καταχώρηση σε καταλόγους είναι πολύ σημαντική για το SEO της ιστοσελίδας μας.\n✓ Απαραίτητες Εργατοώρες: 10\nΒελτιστοποίηση SEO ιστοσελίδας με συγκεκριμένα βήματα – υπηρεσίες.\nΕδώ πρέπει να μελετήσουμε προσεκτικά τις συγκεκριμένες ενέργειες που θα γίνουν μέσα και έξω από το website μας και να βεβαιωθούμε ότι αποτελούν ορθές τακτικές, που συμφωνούν με το εγχειρίδιο της Google για την προώθηση. Επίσης πρέπει να δούμε αληθινά αποτελέσματα επιτυχημένων ιστοσελίδων για την παρουσία τους στην Google.\nΑυτό σημαίνει η ιστοσελίδα μας να έχει την δυνατότητα προσθήκης των εκάστοτε αναγκών μας, ΧΩΡΙΣ να χρειάζεται να κατασκευαστεί από την αρχή. Ίσως από τις πιο σημαντικές και ανεκτίμητες ιδιότητες μιας επαγγελματικής ιστοσελίδας.\nΑποκλειστική Ιδιοκτησία (χωρίς να πληρώνετε δικαιώματα χρήσης)\nΆλλο ένα κόστος που παρουσιάζεται είναι τα δικαιώματα χρήσης της ίδιας μας της ιστοσελίδας! Δηλαδή υπάρχουν εταιρείες που μας ζητούν να πληρώνουμε για την ιδιοκτησία μας. Δώστε ιδιαίτερη προσοχή σε αυτό το ζήτημα.\nΠρόκειται για την δυνατότητα που μας παρέχεται να πάρουμε την ιστοσελίδα μας από τον εκάστοτε κατασκευαστή και να την μεταφέρουμε όπου θέλουμε.\n✓ Υπολογίστε ότι για έναν web developer με εμπειρία 8 -10 έτη, το κόστος της εργατοώρας είναι περίπου 25€.\nΚατανοούμε ότι μια τέτοια διαδικασία, πρέπει να γίνει μόνο από σοβαρούς επαγγελματίες με πείρα και αποτελέσματα στο χώρο του web.\nΘα επιτρέπατε στο ανιψάκι σας ή σε κάποιον ανειδίκευτο να φτιάξει την βιτρίνα του καταστήματος σας;\nΓιατί να ρισκάρετε την παρουσία σας στο διαδίκτυο παγκόσμια;\nΑυτός είναι ο λόγος που μια πλήρης επαγγελματική ιστοσελίδα κοστίζει από 800€ έως 2.400€ ανάλογα με το τι περιλαμβάνει και ποιες υπηρεσίες μας παρέχονται. Προσέξτε ιδιαίτερα, στο κάθε κόστος για κατασκευή ιστοσελίδας που θα λάβετε, να ελέγξετε αν συμπεριλαμβάνονται οι υπηρεσίες που περιγράφηκαν πάνω. Επίσης ελέγξτε για το after sales support, αν υπάρχει και τι περιλαμβάνει. Θα έχει υποστήριξη η ιστοσελίδα σας;\nΜάθετε περισσότερα για τις τιμές των ιστοσελίδων\nκόστος ιστοσελίδαςτιμές κατασκευής ιστοσελίδας


Νικηφόρος Γ. Απέργης «Έχω όρεξη, πάθος και αγάπη για την Τήνο μας» - Τήνος Today\nΝικηφόρος Γ. Απέργης «Έχω όρεξη, πάθος και αγάπη για την Τήνο μας»\nΕάν καταλάθος σταματήσατε και διαβάζετε αυτό το ποστ μου θα ήθελα να μου δώσετε 2 λεπτά από το χρόνο σας να σας ενημερώσω για κάτι σημαντικό. Πολλοι ίσως με ξέρετε ως φίλο ή κάτι παραπάνω, άλλοι με γνωρίζετε ως ακόμη έναν γνωστό εδώ στην Τήνο, στην οποία ζω μεγάλωσα και έχω σκοπό να ζήσω το υπόλοιπο της ζωής μου!\nΓράφω, λοιπόν, αυτές τις γραμμές για να σας γνωστοποιήσω (όσους δεν έχουν ενημερωθεί) ότι στις επερχόμενες δημοτικές εκλογές κατεβαίνω ως υποψήφιος δημοτικός σύμβουλος με το συνδυασμό του Γιάννη Σιώτου (Δύναμη Δημιουργίας).\nΣε καμία περίπτωση δεν θέλω να σας κουράσω με τα συνήθη λόγια που γράφουν όλοι προεκλογικά. Γι’ αυτό, λοιπόν, δεν θα σας αναφέρω τι είμαι μια και αυτό αφήνω να το κρίνετε εσείς που με γνωρίζετε εδώ και χρόνια...αλλά θα σας πω τι ΔΕΝ είμαι : ΔΕΝ είμαι κλέφτης. ΔΕΝ είμαι συμφεροντολόγος. ΔΕΝ γλείφω για να κερδίσω. ΔΕΝ χρωστάω σε κανέναν. ΔΕΝ έχω πουλήσει, ούτε χρησιμοποιήσει ανθρώπους υπέρ μου. Και κυρίως ΔΕΝ είμαι πολιτικός! Βέβαια θα υπάρχουν και κάποιοι που θα αναρωτηθούν εύλογα «Με ποια προσόντα και με τι βιογραφικό κατεβαίνεις ρε Νικηφόρε;».\nΕίδαμε και αυτούς με τα βεβαρημένα βιογραφικά, τα παχιά πτυχία και τις λαμπερές γραβάτες τι καλό έκαναν στον τόπο μας.\nΑυτή είναι η δικιά μου απάντηση δεν έχω τίποτα απόλυτος από αυτά. Το μοναδικό που ξέρω είναι ότι έχω όρεξη, πάθος και αγάπη για τον τόπο όπου μεγάλωσα και ζω. Ανήκω σε μια οικογένεια οπου αν μη τι άλλο ήταν και είναι «μαχητές» στη ζωή τους και αυτό πέρασαν και σε εμένα. Το σημαντικότερο που μου έμαθαν ομως σε αυτή τη ζωη είναι το να έχω παιδεία, ήθος, αξιοπρέπεια και κυρίως σεβασμό προς όλους και τους μεν και τους δεν χωρίς να ξεχωρίζω κανέναν!\nΖητάω, λοιπόν, από όλους εσάς να με στηρίξετε με την ψήφο σας την Κυριακή της 26ης Μαΐου. Είναι καιρός να αφήσουμε το «θεαθήναι» και τον «καθωσπρεπισμό» και να δούμε την ουσία. Και η ουσία είναι να κάνουμε αυτό τον τόπο καλύτερο..!\nΜΑΖΙ ΓΙΑ ΝΑ ΑΛΛΑΞΟΥΜΕ ΤΟ ΣΗΜΕΡΑ...\nΓΙΑΤΙ ΟΤΑΝ ΘΑ ΕΡΘΕΙ ΤΟ ΑΥΡΙΟ ΘΑ ΕΙΝΑΙ ΑΡΓΑ ΓΙΑ ΝΑ ΑΛΛΑΞΕΙ..!


1 Κρουαζιέρα στην Αλάσκα: στην ανατολική πλευρά της χερσονήσου ελλιμενίζονται κάποια από τα πολυτελέστερα κρουαζιερόπλοια του κόσμου που από τον Μάιο ως τον Σεπτέμβριο κάνουν οκταήμερες κρουαζιέρες στην Αλάσκα με τους παγετώνες, την άγρια φύση, τους Εσκιμώους, τα ανεξερεύνητα δάση, την ιστορία των χρυσοθήρων που εκτυλίσσεται ολοζώντανη μπροστά σας. Εξάλλου δεν ξέρουμε για πόσο ακόμη θα υπάρχουν παγετώνες! Σπεύσατε, το Βανκούβερ σάς ανοίγει τις πόρτες του πόλου..\n2 Το μεγαλύτερο πάρκο της Β. Αμερικής: η μισή χερσόνησος είναι πόλη, η άλλη μισή είναι ένα απέραντο πάρκο 1.000 εκταρίων, με απίθανη βλάστηση. Αυτό το πάρκο ονομάζεται Stanley Park και είναι το μεγαλύτερο της Βορείου Αμερικής. Γύρω γύρω περιβάλλεται από θάλασσα. Εχει αξιοποιηθεί ολόκληρο και προσφέρεται για αναψυχή των κατοίκων και των επισκεπτών της πόλης. Σας υποδέχονται τοτέμ των εκτοπισθέντων Ινδιάνων και από εκεί και πέρα έχετε να θαυμάσετε λίμνες με κύκνους, κήπους με τριαντάφυλλα, γιότινγκ κλαμπ, ακουάριουμ με 56.000 ζώα, ζωολογικό κήπο, μινιατούρα τρένου που κάνει τον γύρο του πάρκου αλλά και τέσσερις πλαζ! Τώρα, αν αντέχετε να δοκιμάσετε τις βόρειες θάλασσες, είναι δική σας υπόθεση. Μετρήστε τις αντοχές σας!!\nAirtour \_ Κατηγορίες \_ Προορισμοί \_ Καναδάς \_ Βανκούβερ \_ Περισσότερα για το Βανκούβερ


Το μικρό σπίτι στο λιβάδι: Η θεωρία του χάους (όπως λέμε house)\nΗ θεωρία του χάους (όπως λέμε house)\nΔεν πάει να καρφιτσώνω διάφορα οργανωτικά printables και ιδέες στα board μου στο πίντερεστ, αυτή τη στιγμή έχω ξεμείνει με δυο πάνες για τη Μιράντα, τις οποίες βρήκα καταχωνιασμένες στην καλοκαιρινή τσάντα για τις βόλτες. Γενικά, η ζωή κυλά κάπως έτσι. Λίγο χύμα. Λίγο ό,τι κάτσει. Ό,τι ώρα ξυπνήσουμε και ό,τι ώρα κοιμηθούμε. Παίζει να μου τα πάρει η πρόνοια κάποια μέρα. Να χτυπήσει το κουδούνι και να είναι μια ευγενική κυρία που θα μου πει πως δεν τα ταΐζω σωστά, πώς δεν πρέπει να σηκωνόμαστε από το τραπέζι αν δεν φάμε και την τελευταία μπουκιά, πως δεν είναι σωστό να τρώμε καραμέλα πριν το φαγητό. Πώς απογευματινό ΔΕΝ ΕΙΝΑΙ μια φέτα ψωμί με μερέντα, πως στην παιδική χαρά δεν πάμε 1:15 το μεσημέρι, ενώ δεν έχουμε μαγειρέψει φαγητό και πως το σφουγγάρισμα στο σπίτι είναι απαραίτητο καθημερινά αν δεν θέλουμε να βρομίζουν οι κάλτσες μας και να τις αλλάζουμε κάθε μέρα.\nΔεν θα ξέρω τι να της απαντήσω και θα μου τα πάρουν. Η Μιράντα θα έχει κολλημένες χρυσόσκονες στα χέρια της και πράσινα σημάδια από μαρκαδόρους στα δάκτυλα της και η Δανάη θα με κοιτάει μέσα από τα τσουλούφια που θα καλύπτουν τα μάτια της γιατί θα επέμενε πάλι να χτενιστεί μόνη της στον καθρέφτη.\nΘα δει και τα ασιδέρωτα, θα δει και τη σκηνή καταμεσής του σαλονιού με ΟΛΑ ΤΑ ΠΑΙΧΝΙΔΙΑ μέσα (κανονική μετακόμιση) και θα κουνήσει το δάκτυλο αυστηρά. «Πρώτα σιδερώνουμε κυρία μου και μετά παίζουμε με τα παιδιά μας. Τι εννοείτε κυρία μου δεν ξέρετε πώς να κλείσετε την τηλεόραση όταν παίζει το nickelodeon. Είναι τα bubble guppies πιο σημαντικά από το Πρωινό μου; Και τα βιβλία σας; Γιατί είναι σχισμένα στην άκρη; Από τη χρήση; Ή μήπως γιατί περιφέρονται κι αυτά μέσα στο σπίτι σαν παιχνίδια; Μα βρίσκονται παντού. Ακόμη και στην τουαλέτα. Τι; Είναι ωραίο να διαβάζεις στην τουαλέτα; Κάνει την αναμονή πιο ενδιαφέρουσα; Μα τι λέτε κυρία μου; Σας παίρνω τα παιδιά τώρα.»\nΘα προσπαθήσω να της μιλήσω. Να της πω ότι νιώθω ότι είναι ευτυχισμένα μέσα σε αυτό το χάος που δημιουργώ εγώ, η μαμά τους, κάθε μέρα. Πώς συμμαζεύω 25 φορές τα παιχνίδια τους, εκ των οποίων, μια με βοηθάνε και αυτές. Πώς γελάμε τραγουδώντας αυτά τα παιδικά τραγουδάκια στο cd και καμιά φορά τους βάζω στο youtube ξένα τραγούδια και παρτάρουμε. Η Μιράντα ξέρει το skype, κυρία. Αναγνωρίζει το avatar του νονού της και θέλει να του μιλήσει. Δεν είναι καλό να εξοικειώνεται με τις νέες τεχνολογίες; Μα παίζει και Nintendo ds και δεν δείχνει κατανόηση όταν ξεφορτίζεται η μπαταρία του. Η Μιράντα όταν κουράζεται στην παιδική χαρά φωνάζει «σπίτι». Πάει οικειοθελώς στο σπίτι. Είναι η φωλιά της, ένα μέρος θετικό. Και η Δανάη δεν θέλει τα βράδια να πάει στο κρεβάτι της, «θέλει να είναι με τους γονείς της». Για αυτό μην μου τις πάρετε.Νιώθουν ασφάλεια σε αυτό το χάος. Μη μου τις πάρετε. Το απόγευμα θα πάμε σουπερμάρκετ.\nΑναρτήθηκε από mirelen στις 4:31 μ.μ.\nΔεν ειναι χαος καθολου ... εμενα μου αρεσει παρα πολυ καθε φορα που μπαινω μεσα ειναι σαν να ξαναγινομαι παιδι,και στεναχωριεμαι που δεν μπορω να το βλεπω καθε μερα <3\nΚαι εκεί που είχα αρχίσει ν' ανησυχώ... έχει πάει 12.00 και καμία διάθεση να μαζέψω τα παιχνίδια που κατακλύζουν το σαλόνι, διαβάζω αυτές τις όμορφες σκέψεις και συνειδητοποιώ ότι ευτυχώς δεν είμαι "του χαοτικού είδους" μόνη! Τι ωραία που τις μοιράστηκες ! Καλό σου βράδυ !\nΧαχαχα!!!! Εγώ ανυπομονώ γι αυτό το χαμό! Αν και μικρούλα βέβαια ακόμα κάνει ό,τι μπορεί!!\nΤι ωραιο χαος !\nΕυυχως που σε διαβασα κ ξαλαφρωσα λιγο :) Τουλαχιστον να παιρνω κουραγιο οτι αυτο συμβαινει κ σε αλλα σπιτια κ οχι μονο στο δικο μας. Χαχα :)


Συνεχίζει ακάθεκτος ο κορονοϊός σε όλο τον κόσμο: Ρεκόρ θανάτων στην… | Defence-point.gr\nnewsroom | 22/09/2020 07:58\nΟι αρχές της Αργεντινής ανακοίνωσαν χθες Δευτέρα ότι το προηγούμενο 24ωρο κατέγραψαν ρεκόρ 429 θανάτων εξαιτίας της COVID-19, με τον απολογισμό της πανδημίας του κορονοϊού να φθάνει τους 13.482 ως αυτό το στάδιο. Ο βαρύτερος ημερήσιος απολογισμός αφότου άρχισε να εξαπλώνεται στη χώρα της Λατινικής Αμερικής ο κορονοϊός καταγράφηκε παρότι παραμένουν σε ισχύ περιοριστικά μέτα από την 20ή Μαρτίου, αν και έχει υπάρξει χαλάρωσή τους κατά τόπους, ανάλογα με την πορεία της επιδημίας. Ο συνολικός αριθμός των μολύνσεων από τον SARS-CoV-2 έχει φθάσει τις 640.134, εκ των οποίων 508.563 άνθρωποι ανέρρωσαν, σύμφωνα με το υπουργείο Υγείας.\nΗ μητροπολιτική περιοχή του Μπουένος Άιρες είναι αυτή όπου έχουν καταγραφεί τα περισσότερα κρούσματα. Στην πρωτεύουσα πάντως οι μολύνσεις έχουν μειωθεί, με 678 να ανακοινώνονται χθες. Το Μπουένος Άιρες μπήκε αυτή την εβδομάδα σε φάση χαλάρωσης των περιοριστικών μέτρων, με την εστίαση να επιτρέπεται σε καταστήματα που διαθέτουν υπαίθριους χώρους και επίσης την επανέναρξη των έργων σε οικήματα υπό ανέγερση εάν βρίσκονται στην τελική τους φάση, μεταξύ άλλων δραστηριοτήτων. Πάντως οι παραδόσεις μαθημάτων με φυσική παρουσία συνεχίζει να τελεί υπό αναστολή σε όλες τις εκπαιδευτικές βαθμίδες.\nΣύμφωνα με το υπουργείο Υγείας, το ποσοστό πληρότητας στις μονάδες εντατικής θεραπείας (ΜΕΘ) βρίσκεται στο 60,3% σε εθνικό επίπεδο και στο 65,5% στη μητροπολιτική περιοχή του Μπουένος Άιρες. Η κυβέρνηση αποφάσισε την Παρασκευή να παραταθούν τα μέτρα ως την 11η Οκτωβρίου, προκειμένου να ελεγχθεί η εξάπλωση του ιού. Παρά τους τρομακτικούς αριθμούς, εκατοντάδες άνθρωποι διαδήλωσαν — χωρίς να τηρήσουν τον κανόνα της λεγόμενης κοινωνικής απόστασης — εναντίον των μέτρων της κυβέρνησης του προέδρου Αλμπέρτο Φερνάντες, απαιτώντας να τερματιστεί ο περιορισμός.\nΤο υπουργείο Υγείας της Βραζιλίας ανακοίνωσε χθες Δευτέρα ότι τις προηγούμενες 24 ώρες εντοπίστηκαν 13.439 νέα επιβεβαιωμένα κρούσματα μόλυνσης από τον SARS-CoV-2 ενώ ακόμη 377 ασθενείς υπέκυψαν στην COVID-19. Η Βραζιλία έχει καταγράψει πάνω από 4,5 εκατομμύρια περιπτώσεις μόλυνσης επισήμως, ενώ ο απολογισμός της πανδημίας του κορονοϊού στη λατινοαμερικάνικη χώρα των 212 εκατομμυρίων κατοίκων έχει φθάσει τους 137.272 νεκρούς ως αυτό το στάδιο. Πρόκειται για τον δεύτερο βαρύτερο απολογισμό θυμάτων σε ολόκληρο τον πλανήτη.\nΤο σύνολο των ανθρώπων οι οποίοι έχουν προσβληθεί από τον SARS-CoV-2 στο Ισραήλ έχει φθάσει πλέον τους 190.929, καθώς τις προηγούμενες 24 ώρες εντοπίστηκαν 3.027 νέα κρούσματα μόλυνσης, ανακοίνωσε χθες Δευτέρα το ισραηλινό υπουργείο Υγείας. Το ίδιο διάστημα, οι θάνατοι εξαιτίας της πανδημίας του κορονοϊού έφθασαν τους 1.273, καθώς υπέκυψαν στην COVID-19 ακόμη 17 άνθρωποι. Ο αριθμός των ασθενών που βρίσκονται σε σοβαρή κατάσταση αυξήθηκε σε 653, από το σύνολο των 1.359 που νοσηλεύονται. Ο αριθμός των λεγόμενων ενεργών κρουσμάτων έφθασε τα 52.876, επίπεδο άνευ προηγουμένου.\nΑπό την άλλη, οι άνθρωποι που έχουν αναρρώσει ανήλθαν στους 136.780, καθώς άλλοι 2.711 ασθενείς κρίθηκε πως αποθεραπεύθηκαν. Νωρίτερα χθες, το υπουργείο Υγείας κήρυξε κατάσταση εκτάκτου ανάγκης σε όλα τα νοσοκομεία του Ισραήλ, εξαιτίας της πρόσφατης ραγδαίας αύξησης της θνητότητας της COVID-19 και της υπερφόρτωσης του συστήματος. Ανώτερο στέλεχος του υπουργείου προειδοποίησε ότι το σύστημα υγείας αναμένεται να φθάσει σε επίπεδο πληρότητας εντός εβδομάδων, αν όχι εντός ημερών. Ανακοίνωσε ότι δημιουργείται ειδικό επιχειρησιακό κέντρο για την παρακολούθηση της κατάστασης στα νοσοκομεία και για να δίνονται λύσεις στα προβλήματα που ενσκήπτουν επί 24ώρου βάσεως.\nΟ αριθμός των επιβεβαιωμένων κρουσμάτων μόλυνσης από τον SARS-CoV-2 στο Μεξικό ξεπέρασε τα 700.000, σύμφωνα με τα δεδομένα που δημοσιοποιήθηκαν χθες Δευτέρα από το υπουργείο Υγείας της χώρας, ενώ οι θάνατοι εξαιτίας της COVID-19 έχουν φθάσει τους 73.697 ως αυτό το στάδιο. Οι αρχές ανακοίνωσαν ότι κατέγραψαν 2.917 νέα κρούσματα μόλυνσης, με το σύνολό τους να ανέρχεται σε 700.580, και 204 νέους θανάτους το προηγούμενο εικοσιτετράωρο, όμως, όπως αναγνωρίζουν στελέχη της κυβέρνησης, οι πραγματικοί αριθμοί είναι μάλλον πολύ υψηλότεροι, με δεδομένο το ότι γίνονται συγκριτικά λίγα τεστ στη χώρα των 127 εκατομμυρίων κατοίκων.\nΟ αριθμός των επιβεβαιωμένων κρουσμάτων μόλυνσης από τον SARS-CoV-2 στη Γερμανία αυξήθηκε κατά 1.821 τις προηγούμενες 24 ώρες φθάνοντας τα 274.158 συνολικά, σύμφωνα με τα στοιχεία τα οποία συγκεντρώνει το Ινστιτούτο Ρόμπερτ Κοχ. Ο αριθμός των ασθενών που έχουν υποκύψει στην COVID-19 αυξήθηκε το ίδιο διάστημα κατά 10 στους 9.396, κατά την ίδια πηγή.\nΟι αρχές στη Βικτόρια, τη δεύτερη πολυπληθέστερη πολιτεία της Αυστραλίας, ανακοίνωσαν σήμερα ότι το προηγούμενο 24ωρο κατέγραψαν τρεις θανάτους εξαιτίας της COVID-19 και 28 κρούσματα μόλυνσης από τον SARS-CoV-2, αριθμούς αισθητά υψηλότερους από τους δύο θανάτους και τα ένδεκα κρούσματα της προηγουμένης. Ο ημερήσιος μέσος όρος των μολύνσεων τις τελευταίες δύο εβδομάδες στη Μελβούρνη, το επίκεντρο του δεύτερου κύματος της πανδημίας του κορονοϊού, έχει πλέον μειωθεί σε κάτω από τα 33, σημείωσαν οι πολιτειακές υγειονομικές αρχές.\nΗ πρωτεύουσα της Βικτόριας παραμένει υπό αυστηρό lockdown ως την 28η Σεπτεμβρίου. Τα μέτρα θα αρθούν εάν ο ημερήσιος μέσος όρος παραμείνει κάτω από τα 50 κρούσματα μέχρι τότε. Στη Βικτόρια καταγράφεται σχεδόν το 90% των 854 θανάτων εξαιτίας της COVID-19 στην Αυστραλία και περίπου το 75% των περίπου 27.000 μολύνσεων από τον SARS-CoV-2 στη χώρα.\nΆλλες πολιτείες της Αυστραλίας πάντως ανακοίνωσαν ότι χαλαρώνουν τους περιορισμούς και αίρουν εν μέρει απαγορεύσεις διέλευσης των συνόρων, καθώς τα κρούσματα εκμηδενίζονται. Αξιωματούχοι στην πολιτεία Κουίνσλαντ (βορειοανατολικά) ανακοίνωσαν ότι ανοίγουν εν μέρει τα σύνορα με τη γειτονική Νέα Νότια Ουαλία — την πολυπληθέστερη της Αυστραλίας — καθώς εντείνεται η βεβαιότητα πως το δεύτερο κύμα έχει πλέον τεθεί υπό έλεγχο.\nΤο κινεζικό υπουργείο Υγείας ανακοίνωσε σήμερα ότι ως τα μεσάνυχτα χθες Δευτέρα ενημερώθηκε για τον εντοπισμό έξι επιβεβαιωμένων κρουσμάτων μόλυνσης από τον SARS-CoV-2 στην ηπειρωτική Κίνα, έναντι 12 την προηγουμένη, διευκρινίζοντας ότι όλα τους ήταν «εισαγόμενα», κατά τον όρο που χρησιμοποιεί όταν αναφέρεται σε ταξιδιώτες από το εξωτερικό που διαπιστώνεται ότι έχουν προσβληθεί αφού εισέλθουν στην κινεζική επικράτεια. Κατά την ίδια πηγή, εντοπίστηκαν 15 ασυμπτωματικοί φορείς, από 25 την προηγουμένη, αν και αυτές οι περιπτώσεις δεν συμπεριλαμβάνονται στους αριθμούς των επιβεβαιωμένων κρουσμάτων που ανακοινώνει καθημερινά το Πεκίνο.\nΗ υπουργός Υγείας της Παλαιστίνης Μέι αλ Κίλα ανακοίνωσε χθες Δευτέρα ότι τις προηγούμενες 24 ώρες καταγράφηκαν 611 επιβεβαιωμένα κρούσματα μόλυνσης από τον SARS-CoV-2 και ακόμη εννέα θάνατοι εξαιτίας της COVID-19 στα παλαιστινιακά εδάφη. Από την άλλη, 968 ασθενείς κρίθηκε ότι ανέρρωσαν στη Δυτική Όχθη, στην Ανατολική Ιερουσαλήμ και στη Λωρίδα της Γάζας.\n«Από το ξέσπασμα της επιδημίας στα παλαιστινιακά εδάφη τον Μάρτιο, το υπουργείο Υγείας έχει καταγράψει 46.057 περιπτώσεις, συμπεριλαμβανομένων 309 θανάτων και 32.460 ανθρώπων που αποθεραπεύτηκαν. Υπάρχουν 13.288 ενεργά κρούσματα που δέχονται ιατρικές φροντίδες», σημείωσε η αλ Κίλα σε δελτίο Τύπου που διανεμήθηκε σε ΜΜΕ μέσω ηλεκτρονικού ταχυδρομείου. «Ο δείκτης ανάρρωσης στα παλαιστινιακά εδάφη έχει φθάσει το 70,5%, ενώ ο δείκτης θνητότητας ανέρχεται στο 0,7%», πρόσθεσε.Η αλ Κίλα παρότρυνε τους πολίτες να τηρούν τα προληπτικά μέτρα προστασίας, προειδοποιώντας ότι σε διαφορετική περίπτωση οι θάνατοι και οι μολύνσεις θα αυξηθούν.\nTags: Αργεντινη κορονοϊός, ΑΥΣΤΡΑΛΙΑ ΚΟΡΟΝΟΪΟΣ, Βραζιλία, ΒΡΑΖΙΛΙΑ ΚΟΡΟΝΟΪΟΣ, ΓΕΡΜΑΝΙΑ ΚΟΡΟΝΟΪΟΣ, ΙΣΡΑΗΛ, ΙΣΡΑΗΛ ΚΟΡΟΝΟΪΟΣ, ΚΙΝΑ ΚΟΡΟΝΟΪΟΣ, Μεξικό, ΜΕΞΙΚΟ ΚΟΡΟΝΟΪΟΣ, ΠΑΝΔΗΜΙΑ ΚΟΡΟΝΟΪΟΣ COVID-19


Το ήξερες; Για ποιο λόγο οι Μουσουλμάνες Πριγκίπισσες δεν φοράνε μπούρκα; | TROKTIKO 2\n« ΒΙΝΤΕΟ ΠΟΥ ΚΟΒΕΙ ΤΗΝ ΑΝΑΣΑ! Πλοίο ταξιδεύει με πάρα πολλά μποφόρ [video]\nΝύχτα τρόμου στην Κηφισιά: Κουκουλοφόροι έδεσαν και απείλησαν 28χρονο με… »\nΤο ήξερες; Για ποιο λόγο οι Μουσουλμάνες Πριγκίπισσες δεν φοράνε μπούρκα; Δημοσιεύτηκε 09/12/2015 Ορισμένες φορές δεν μπορούν… να το αποφύγουν: τότε βλέπουμε αυτές τις βασίλισσες, τις πριγκήπισσες, τις Πρώτες Κυρίες, τα μέλη της βουλής, τις υπουργούς Εξωτερικών, διάσημες δημοσιογράφους, ακόμη και βεντέτες του κινηματογράφου των μουσουλμανικών χωρών να φοράνε άλλοτε hijab (γενική λέξη για το πέπλο), άλλοτε το tchador (μαύρο πέπλο που φοράνε οι γυναίκες στο Ιράν), άλλοτε το jilbab (μακρύ ρούχο), το niqab (πέπλο) ή και μπούργκα (πέπλο που βλέπεις μόνο τα μάτια). Ωστόσο, οι γαλαζοαίματες εμφανίζονται συνήθως χωρίς κανένα πέπλο και μαντήλι, κυκλοφορούν εντελώς ελεύθερα και θυμίζουν πανέμορφες γυναίκες της Δύσης. Σήμα κατατεθέν αυτής της συμπεριφοράς είναι η βασίλισσα Ράνια της Ιορδανίας, η οποία έχει δηλώσει επανειλημμένα ότι το Ισλάμ δεν επιβάλλει το πέπλο και τη μαντήλα στις γυναίκες. Η στάση της είναι καθαρά πολιτική και οι δηλώσεις της είναι ενδεικτικές.«Το να επιβάλλεις το πέπλο σε μια γυναίκα είναι αντίθετο με τις αρχές του Ισλάμ» δηλώνει σε όλους τους τόνους η βασίλισσα Ράνια και καλεί «όλους τους μετριοπαθείς να υψώσουν τη φωνή και να ακουστούν».\n«Το Ισλάμ δεν επιβάλλει ούτε να είναι θρησκόληπτος, ούτε να ντύνεσαι με τον ένα ή τον άλλο τρόπο. Το να επιβάλλεις το πέπλο σε μια γυναίκα είναι αντίθετο με τις αρχές του Ισλάμ» ήταν η ακριβή της δήλωση στην ιταλική εφημερίδα Corriere della Sera.«Στον αραβικό κόσμο πολλοί άνθρωποι είναι καταπιεσμένοι. Είναι πολλοί αυτοί που πνίγονται στο θυμό γιατί τους κατηγορούν ότι είναι βίαιοι άνθρωποι. Πρέπει να υψώσουμε το ανάστημα, να εξηγήσουμε ποιοί είμαστε και σε τι πιστεύουμε», πρόσθεσε η Ράνια της Ιορδανίας στην ίδια συνέντευξη. Η πριγκήπισσα Αστρίντ είναι η μόνη στη Σαουδική Αραβία που δεν υποχρεούται να φοράει πέπλο. Ακόμη και οι εκπρόσωποι της Δύσης που ταξιδεύουν στη Σαουδική Αραβία για επίσημες συναντήσεις λαμβάνουν ένα φάκελλο που τους εξηγεί ότι οι γυναίκες πρέπει να φοράνε μαντήλα και να είναι ντυμένες με abaya, ένα μακρύ ρούχο. Η πριγκήπισσα Αστρίντ, ως εκπρόσωπος του κράτους, δεν είναι υποχρεωμένη να φοράει τίποτα από όλα αυτά κατά τις επίσημες συναντήσεις.\nΕίναι πριγκήπισσα, αμερικανικής καταγωγής και έχει παντρευτεί τον πρίγκηπα Zeid Ra’ad Zeid Al-Hussein, Ανώτατο αξιωματούχο του ΟΗΕ για τα ανθρώπινα δικαιώματα. Είναι δικηγόρος στο επάγγελμα και εργάζεται στον ΟΗΕ. Δεν φοράει ποτέ πέπλο και μαντήλα.\nHaya Bint Al-Hussein του ΝτουμπάιΕίναι η σύζυγος του εμίρη του Ντουμπάι Mohammed ben Rashid al-Maktoum, και είναι κόρη του βασιλιά Χουσείν της Ιροδανίας. Εχει έντονη παρουσία στη διεθνή σκηνή, ιππεύει άλογο, μετέχει σε αγώνες και ίδρυσε την πρώτη ΜΚΟ ανθρωπιστικής βοήθειας στη Μέση Ανατολή. Ποτέ με μαντήλα.\nΠηγή Share the post "Το ήξερες; Για ποιο λόγο οι Μουσουλμάνες Πριγκίπισσες δεν φοράνε μπούρκα;"